ΑΠΟΦΑΣΕΙΣ
Αριθμ. απόφ. 648/5/2025
Κανονισμός Προγραμμάτων Μεταπτυχιακών και
Διδακτορικών Σπουδών του Πολυτεχνείου Κρήτης.
Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ
Έχοντας υπόψη:
1. Τον ν. 545/1977 «Περί ιδρύσεως Τεχνολογικού Πανεπιστημίου υπό την επωνυμία Πολυτεχνείο Κρήτης και
άλλων τινών διατάξεων» (Α’ 46).
2. Το π.δ. 73/2013 «Κατάργηση Τμημάτων και ίδρυση
Σχολών στο Πολυτεχνείο Κρήτης» (Α’ 119).
3. Το π.δ. 67/2016 «Μετονομασία της Σχολής Ηλεκτρονικών Μηχανικών και Μηχανικών Υπολογιστών και του
ομώνυμου Τμήματος στο Πολυτεχνείο Κρήτης» (Α’ 123).
4. Την υπό στοιχεία 59053/Ζ1/26.05.2021 υπουργική
απόφαση «Μετονομασία της Σχολής και του ομώνυμου
Τμήματος Μηχανικών Περιβάλλοντος του Πολυτεχνείου
Κρήτης» (Β’ 2348).
5. Την υπ’ αρ. 2018/03.01.2023 διαπιστωτική πράξη
του Πρύτανη του Πολυτεχνείου Κρήτης για την εκλογή
Πρύτανη και τον ορισμό τεσσάρων (4) Αντιπρυτάνεων
του Πολυτεχνείου Κρήτης με θητεία έως την 31.08.2026
(ΥΟΔΔ 2).
6. Την παρ. 3 του άρθρου 79 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
7. Την περ. θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
8. Την απόφαση της Συγκλήτου (συνεδρίαση
632η/11.03.2024) με θέμα «3η Ανασυγκρότηση της
Επιτροπής Μεταπτυχιακών Σπουδών του Πολυτεχνείου Κρήτης» (αρ. πράξης 2379/12.03.2024 με ΑΔΑ:
Ψ00Π469Β6Ν-Κ3Δ).
9. Την εισήγηση της Επιτροπής Μεταπτυχιακών Σπουδών του Πολυτεχνείου Κρήτης (20η/27.02.2025 συνε-
δρίαση).
10. Τον Εσωτερικό Κανονισμό Λειτουργίας του Πολυτεχνείου Κρήτης (Β’ 5296/2024).
11. Την απόφαση της 648ης/11.03.2025 Συγκλήτου για
την έγκριση του Κανονισμού Προγραμμάτων Μεταπτυχιακών και Διδακτορικών Σπουδών.
12. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ.
13. Το γεγονός ότι, σύμφωνα με το άρθρο 90 του Κώδικα Νομοθεσίας για την Κυβέρνηση και τα Κυβερνητικά
όργανα (π.δ. 63/2005, Α’ 98), όπως διατηρήθηκε σε ισχύ
με την περ. 22 του άρθρου 119 του ν. 4622/2019 (Α’ 133),
με την εφαρμογή της παρούσας απόφασης, δεν προκαλείται δαπάνη σε βάρος του κρατικού προϋπολογισμού,
αποφασίζει:
Την έγκριση του Κανονισμού Προγραμμάτων Μεταπτυχιακών και Διδακτορικών Σπουδών του Πολυτεχνεί-
ου Κρήτης, ο οποίος αποτελεί διακριτό κεφάλαιο του
Εσωτερικού Κανονισμού Λειτουργίας του Πολυτεχνείου
Κρήτης και έχει ως εξής:
Κανονισμός Προγραμμάτων
Μεταπτυχιακών και Διδακτορικών Σπουδών
του Πολυτεχνείου Κρήτης
Α. ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
Άρθρο 1
Οργάνωση Προγραμμάτων
Μεταπτυχιακών Σπουδών
Η ίδρυση Προγραμμάτων Μεταπτυχιακών Σπουδών
(Π.Μ.Σ.) περιλαμβάνεται στο πολυετές αναπτυξιακό
σχέδιο κάθε Σχολής και εντάσσεται στον στρατηγικό
σχεδιασμό του Πολυτεχνείου Κρήτης (ΠΚ). Τα Π.Μ.Σ.
του ΠΚ αποσκοπούν στην προαγωγή της γνώσης, την
υποστήριξη της έρευνας και την ικανοποίηση των εκπαιδευτικών, ερευνητικών και αναπτυξιακών αναγκών της
χώρας, στην παροχή γνώσεων, δεξιοτήτων και ικανοτήτων σε τομείς συγγενείς προς τα επιστημονικά πεδία των
προπτυχιακών προγραμμάτων σπουδών και πληρούν
προϋποθέσεις που εγγυώνται υψηλό επίπεδο σπουδών
και οδηγούν στην απονομή Διπλώματος Μεταπτυχιακών
Σπουδών (Δ.Μ.Σ.). Τα Π.Μ.Σ. δύναται να παρέχονται δωρεάν ή με τέλη φοίτησης. Ο δεύτερος κύκλος σπουδών
αφορά στην οργάνωση Προγραμμάτων Μεταπτυχιακών
Σπουδών με ελάχιστο αριθμό εξήντα (60) πιστωτικών
μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυχής ολοκλήρωση των οποίων
οδηγεί στο επίπεδο επτά (7) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47
του ν. 4763/2020.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
27 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1444
28.03.2025 11:50:07
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
1.1 Οι Μονοτμηματικές Σχολές του ΠΚ, που παρέχουν
σπουδές πρώτου κύκλου, μπορούν να οργανώνουν και
να λειτουργούν:
α) Μονοτμηματικά Π.Μ.Σ.
β) Διατμηματικά Π.Μ.Σ., σε συνεργασία με άλλες Μονοτμηματικές Σχολές του ΠΚ.
γ) Διιδρυματικά Π.Μ.Σ., σε συνεργασία με Τμήματα ή
Σχολές άλλων Α.Ε.Ι.
δ) Κοινά Π.Μ.Σ., σε συνεργασία με Ανώτατα Στρατιωτικά Εκπαιδευτικά Ιδρύματα, Ανώτατες Εκκλησιαστικές
Ακαδημίες, ερευνητικούς και τεχνολογικούς φορείς του
άρθρου 13Α του ν. 4310/2014 (Α’ 258), Ερευνητικά Πανεπιστημιακά Ινστιτούτα, την Ακαδημία Αθηνών, το Ίδρυ-
μα Ιατροβιολογικών Ερευνών της Ακαδημίας Αθηνών,
ιδρύματα και ερευνητικούς οργανισμούς της αλλοδαπής,
με ευρωπαϊκούς και διεθνείς φορείς και οργανισμούς,
καθώς και αναγνωρισμένους επιστημονικούς φορείς και
ενώσεις που λειτουργούν υπό τη μορφή νομικού προσώπου δημοσίου δικαίου. Δεν επιτρέπεται η σύμπραξη
με εκπαιδευτικούς φορείς μη τυπικής μεταλυκειακής
εκπαίδευσης του ν. 3696/2008 (Α’ 177). Σε περίπτωση
συμπράξεων με φορείς που δεν παρέχουν ισότιμη εκπαίδευση και ισότιμα πτυχία με τα Α.Ε.Ι., η ακαδημαϊκή
λειτουργία του Π.Μ.Σ. ανήκει αποκλειστικά στο ΠΚ.
ε) Κοινά Διεθνή Διιδρυματικά Π.Μ.Σ. (Κ.Δ.Δ.Π.Μ.Σ.) στο
πλαίσιο της πρωτοβουλίας της Ευρωπαϊκής Επιτροπής
«Ευρωπαϊκά Πανεπιστήμια». Τα θέματα που σχετίζονται
με τον καθορισμό και τη διαδικασία ανάδειξης των οργάνων διοίκησης, τον τρόπο διοίκησης και την οργά-
νωση των Κ.Δ.Δ.Π.Μ.Σ. ρυθμίζονται ελεύθερα από τα
συνεργαζόμενα Ιδρύματα, χωρίς περιορισμούς από τις
ισχύουσες διατάξεις, υπό την προϋπόθεση τήρησης του
κανονιστικού πλαισίου του προγράμματος και των όρων
της πρόσκλησης της Ευρωπαϊκής Επιτροπής.
στ) Επαγγελματικά Προγράμματα Μεταπτυχιακών
Σπουδών δύνανται να οργανώνονται από μία (1) ή περισσότερες Μονοτμηματικές Σχολές του ΠΚ σε συγκεκρι-
μένο γνωστικό αντικείμενο που θεραπεύει η Σχολή με
σκοπό την παροχή τυπικής εκπαίδευσης μεταπτυχιακού
επιπέδου αποκλειστικά προς το προσωπικό φορέων του
ιδιωτικού ή δημόσιου τομέα, στο πλαίσιο υλοποίησης
σύμβασης ή προγραμματικής συμφωνίας του ΠΚ με φορέα του ιδιωτικού ή δημόσιου τομέα, που αναλαμβάνει
τη χρηματοδότηση της οργάνωσης και λειτουργίας του
Π.Μ.Σ.
Τα επαγγελματικά προγράμματα μεταπτυχιακών
σπουδών ιδρύονται με τη διαδικασία του παρόντος
Κανονισμού, με την επιφύλαξη ότι στη σύμβαση που
υπογράφεται μεταξύ του ΠΚ και του φορέα χρηματοδότησης, καθορίζονται τα ακόλουθα στοιχεία:
- Το αντικείμενο και ο σκοπός του Π.Μ.Σ., τα μαθησιακά
αποτελέσματα και τα προσόντα που αποκτώνται από την
επιτυχή παρακολούθηση αυτού,
- η χρονική διάρκεια του Π.Μ.Σ., η οποία δύναται να
είναι και μικρότερη των πέντε (5) ετών,
- ο αριθμός των εισακτέων φοιτητών ανά ακαδημαϊκό
έτος, ο οποίος δύναται να διαφέρει ανά ακαδημαϊκό έτος,
αν το πρόγραμμα παρέχεται για περισσότερα από ένα
(1) ακαδημαϊκά έτη,
- θέματα σχετικά με τη χρηματοδότηση του Π.Μ.Σ.
και την οικονομική διαχείριση των πόρων του για την
επίτευξη του σκοπού του,
- τα κριτήρια εισαγωγής των φοιτητών, οι οποίοι πρέπει να είναι κατ’ ελάχιστον κάτοχοι τίτλου σπουδών πρώ-
του κύκλου Α.Ε.Ι. της ημεδαπής ή της αλλοδαπής,
- θέματα σχετικά με το διδακτικό προσωπικό.
Η σύμβαση του ΠΚ με το φορέα ιδιωτικού ή δημόσιου
τομέα, που χρηματοδοτεί το Π.Μ.Σ. καθορίζει τη δυνατότητα ή μη συμμετοχής τρίτων φυσικών προσώπων,
πλην του προσωπικού του εν λόγω φορέα και τις τυχόν
προϋποθέσεις συμμετοχής του.
Άρθρο 2
Όργανα Π.Μ.Σ.
Αρμόδια όργανα για θέματα που αφορούν στα Προγράμματα Μεταπτυχιακών Σπουδών του ΠΚ είναι:
α) Η Σύγκλητος,
β) η Επιτροπή Μεταπτυχιακών Σπουδών του ΠΚ,
γ) Η Συνέλευση της Σχολής ή η Επιτροπή Προγράμματος Σπουδών σε περίπτωση διατμηματικού, διιδρυματι-
κού ή κοινού Π.Μ.Σ.,
δ) η Συντονιστική Επιτροπή (Σ.Ε.), και
ε) ο Διευθυντής του Π.Μ.Σ.
2.1 Επιτροπή Μεταπτυχιακών Σπουδών του Ιδρύματος.
Η Επιτροπή Μεταπτυχιακών Σπουδών συγκροτείται
με απόφαση της Συγκλήτου και αποτελείται από ένα (1)
μέλος Διδακτικού Ερευνητικού Προσωπικού (Δ.Ε.Π.) από
κάθε Σχολή, το οποίο υπηρετεί σε οποιαδήποτε βαθμίδα
και υποδεικνύεται με πρόταση της Κοσμητείας της Σχολής, έναν (1) εκπρόσωπο από το σύνολο των υπηρετού-
ντων μελών Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), και
Ειδικού Τεχνικού Εργαστηριακού Προσωπικού (Ε.Τ.Ε.Π.),
κατόπιν εισήγησης του Πρύτανη, και τον Αντιπρύτανη,
που είναι αρμόδιος για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση και συμμετοχή σε προγράμματα δεύτερου κύκλου
σπουδών. Για την ανάδειξη του εκπροσώπου των λοιπών κατηγοριών διδακτικού προσωπικού (Ε.Ε.Π., Ε.ΔΙ.Π.
ή Ε.Τ.Ε.Π.) δεν απαιτείται η διενέργεια εκλογής ή άλλης
ειδικής διαδικασίας και δεν τυγχάνει εφαρμογής η παρ. 3
του άρθρου 40 του ν. 4957/2022, σύμφωνα με την οποία
συλλογικά όργανα του ΠΚ μπορούν να λειτουργούν νομίμως εάν δεν έχει εκλεγεί ο εκπρόσωπος των ως άνω
κατηγοριών. Η ιδιότητα του μέλους της Επιτροπής δεν
είναι ασυμβίβαστη με την κατοχή άλλου αξιώματος ή
θέσης στο ΠΚ (π.χ. Κοσμήτορας). Η θητεία της Επιτροπής
είναι δύο (2) ακαδημαϊκά έτη.
Αρμοδιότητες της Επιτροπής είναι:
α) Η υποβολή γνώμης προς τη Σύγκλητο του Ιδρύματος για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά την αξιολόγηση των αιτημάτων των Συνελεύσεων των Σχολών
για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
β) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Ιδρύματος και
η υποβολή του προς τη Σύγκλητο,
γ) η εκπόνηση πρότυπου σχεδίου Κανονισμού λειτουργίας Π.Μ.Σ.,
δ) ο έλεγχος της τήρησης των Κανονισμών λειτουργίας
των Π.Μ.Σ.,
ε) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Ιδρύματος από τα Π.Μ.Σ.,
στ) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
ζ) κάθε άλλη αρμοδιότητα που ορίζεται από τον παρόντα Κανονισμό ή τον Εσωτερικό Κανονισμό Λειτουργίας
του ΠΚ.
Σε περίπτωση παραίτησης μέλους της Επιτροπής
Μεταπτυχιακών Σπουδών ή αν μέλος της εκλείψει για
οποιονδήποτε λόγο, ορίζεται ο αντικαταστάτης του για
το υπόλοιπο διάστημα της θητείας της Επιτροπής, με διαδικασία ίδια με αυτήν της συγκρότησης της Επιτροπής.
H Επιτροπή Μεταπτυχιακών Σπουδών του Ιδρύματος
συνεδριάζει και λειτουργεί σύμφωνα με τους κανόνες
των συλλογικών οργάνων, τους οποίους ορίζει ο Εσωτερικός Κανονισμός Λειτουργίας του ΠΚ. Η Διεύθυνση
Ακαδημαϊκών Θεμάτων παρέχει διοικητική και γραμματειακή υποστήριξη στην Επιτροπή.
2.2 Σύγκλητος
Η Σύγκλητος είναι το αρμόδιο όργανο για θέματα ακαδημαϊκού, διοικητικού και οργανωτικού χαρακτήρα των
Π.Μ.Σ.
Συγκεκριμένα:
α) Συγκροτεί την Επιτροπή Μεταπτυχιακών Σπουδών
του Ιδρύματος,
β) εγκρίνει την ίδρυση Προγράμματος Μεταπτυχιακών
Σπουδών ή την τροποποίηση της απόφασης ίδρυσης
του Π.Μ.Σ., εγκρίνει ή τροποποιεί τους κανονισμούς λειτουργίας των Π.Μ.Σ.,
γ) εγκρίνει την παράταση της χρονικής διάρκειας της
λειτουργίας των Π.Μ.Σ.,
δ) συγκροτεί την Επιτροπή Προγράμματος Σπουδών,
σε περίπτωση διατμηματικών, διιδρυματικών ή κοινών
Π.Μ.Σ.,
ε) αποφασίζει την κατάργηση των Π.Μ.Σ. που προσφέρονται από το ΠΚ,
στ) εγκρίνει τη σύναψη συνεργασιών με ιδρύματα
της ημεδαπής ή αλλοδαπής ή ερευνητικά κέντρα - ινστιτούτα και τεχνολογικούς φορείς του άρθρου 13Α του
ν. 4310/2014 (Α’ 258) για την οργάνωση διιδρυματικών
προγραμμάτων σπουδών δεύτερου κύκλου, καθώς και
τα πρωτόκολλα για ακαδημαϊκή συνεργασία με φορείς
της ημεδαπής ή αλλοδαπής,
ζ) ασκεί όσες αρμοδιότητες σχετικά με τα Π.Μ.Σ. δεν
ανατίθενται από τον νόμο ειδικώς σε άλλα Όργανα.
2.3 Συνέλευση Σχολής
Σε περίπτωση μονοτμηματικού Π.Μ.Σ., η Συνέλευση
της Σχολής είναι αρμόδια για την οργάνωση, διοίκηση
και διαχείριση του Π.Μ.Σ.
Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης/κατάργησης Π.Μ.Σ., καθώς και την παράταση
της διάρκειας του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Π.Μ.Σ.,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των διατμηματικών,
διιδρυματικών, ή κοινών Π.Μ.Σ. στα οποία συμμετέχει
η Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοιτη-
τριών και εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ., κατόπιν εισήγησης της Συντονιστικής
Επιτροπής του Π.Μ.Σ., και δύναται να αναθέτει επικουρικό διδακτικό έργο στο Π.Μ.Σ. στους υποψήφιους δι-
δάκτορες της Σχολής, υπό την επίβλεψη διδάσκοντος
του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές του Π.Μ.Σ. τη
διεξαγωγή επικουρικού διδακτικού έργου σε προγράμματα πρώτου κύκλου σπουδών της Σχολής,
ι) ασκεί κάθε άλλη νόμιμη αρμοδιότητα.
Για την αποτελεσματικότερη λειτουργία του Π.Μ.Σ., με
απόφαση της Συνέλευσης της Σχολής, οι αρμοδιότητες
των περ. δ) και στ) δύναται να μεταβιβάζονται στη Σ.Ε.
του Π.Μ.Σ.
2.4 Επιτροπή Προγράμματος Σπουδών
Σε περίπτωση διατμηματικού, διιδρυματικού ή κοινού
Π.Μ.Σ., τις αρμοδιότητες της Συνέλευσης ασκεί η Επιτροπή Προγράμματος Σπουδών, που συγκροτείται με
απόφαση της Συγκλήτου του Α.Ε.Ι. που αναλαμβάνει τη
διοικητική υποστήριξη του Π.Μ.Σ., κατόπιν εισήγησης
των Συνελεύσεων των συνεργαζόμενων Σχολών ή/και
Τμημάτων ή αρμόδιων οργάνων των συνεργαζόμενων
φορέων και αποτελείται από μέλη Διδακτικού Ερευνητικού Προσωπικού (Δ.Ε.Π.). Ο αριθμός των μελών της
Επιτροπής Προγράμματος Σπουδών, τα οποία δεν δύναται να είναι λιγότερα των πέντε (5), και η σύνθεσή της
καθορίζονται στο Πρωτόκολλο Συνεργασίας του Π.Μ.Σ.
Αν στο Π.Μ.Σ. συμμετέχουν φορείς της ημεδαπής ή της
αλλοδαπής που δεν παρέχουν ισότιμη εκπαίδευση και
ισότιμα πτυχία με τα Α.Ε.Ι., στην επιτροπή προγράμματος
σπουδών κάθε φορέας δύναται να εκπροσωπείται με
ένα (1) μέλος, το οποίο αναδεικνύεται από το αρμόδιο
όργανο του φορέα και συμμετέχει στο διδακτικό έργο
του Π.Μ.Σ.
Στην επιτροπή του προγράμματος σπουδών δύναται
να συμμετέχουν Ομότιμοι Καθηγητές της Σχολής ή των
συνεργαζόμενων Τμημάτων/Σχολών, εφόσον παρέχουν
διδακτικό έργο στο Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
Αν μέλος της Επιτροπής Προγράμματος Σπουδών παραιτηθεί ή εκλείψει για οποιονδήποτε λόγο, η διαδικασία
αντικατάστασής του καθορίζεται στο Πρωτόκολλο Συνεργασίας του Π.Μ.Σ.
H Επιτροπή Προγράμματος Σπουδών συνεδριάζει και
λειτουργεί σύμφωνα με τους κανόνες των συλλογικών
οργάνων του Πανεπιστημίου.
Η Επιτροπή Προγράμματος Σπουδών είναι αρμόδια
για την οργάνωση, διοίκηση, και διαχείριση του Π.Μ.Σ.
και οι αρμοδιότητές της είναι να:
α) Εισηγείται στη Σύγκλητο διά της Συνέλευσης της
Σχολής, η οποία συμμετέχει στο Π.Μ.Σ., και της Επιτροπής Μεταπτυχιακών Σπουδών την αναγκαιότητα
τροποποίησης/κατάργησης του Π.Μ.Σ., καθώς και την
παράταση της διάρκειάς του,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Π.Μ.Σ.,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοιτη-
τριών και εγκρίνει την εγγραφή αυτών στο Π.Μ.Σ.,
δ) αναθέτει το διδακτικό έργο μεταξύ των διδασκόντων του Π.Μ.Σ., κατόπιν εισήγησης της Συντονιστικής
Επιτροπής του Π.Μ.Σ., και δύναται να αναθέτει επικουρικό διδακτικό έργο στο Π.Μ.Σ. στους υποψήφιους διδά-
κτορες της Σχολής, υπό την επίβλεψη διδάσκοντος του
Π.Μ.Σ, κατόπιν έγκρισης των Συνελεύσεων των οικείων
τμημάτων.
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Π.Μ.Σ., κατόπιν εισήγησης της ΣΕ,
η) ασκεί κάθε άλλη νόμιμη αρμοδιότητα.
Για την αποτελεσματικότερη λειτουργία του Π.Μ.Σ.,
με απόφαση της Επιτροπής Προγράμματος Σπουδών,
οι αρμοδιότητες των περ. γ) και δ) δύναται να μεταβιβάζονται στη ΣΕ του Π.Μ.Σ..
Σε περίπτωση διατμηματικού, διιδρυματικού ή κοινού
Π.Μ.Σ., η Συνέλευση της Σχολής του ΠΚ, η οποία συμμετέχει στο Π.Μ.Σ.,
α) εγκρίνει την ανάθεση διδακτικού έργου σε διδάσκοντες του Π.Μ.Σ. που υπηρετούν στη Σχολή, και επικου-
ρικού διδακτικού έργου στο Π.Μ.Σ. στους υποψήφιους
διδάκτορες της Σχολής, υπό την επίβλεψη διδάσκοντος
του Π.Μ.Σ., από την ΕΠΣ.
β) αναθέτει σε μεταπτυχιακούς φοιτητές του Π.Μ.Σ.
τη διεξαγωγή επικουρικού διδακτικού έργου σε προγράμματα πρώτου κύκλου σπουδών της Σχολής, κατόπιν
εισήγησης της Συντονιστικής Επιτροπής του Π.Μ.Σ..
2.5 Συντονιστική Επιτροπή
Σε περίπτωση μονοτμηματικού Π.Μ.Σ., η Συντονιστική
Επιτροπή (ΣΕ) αποτελείται από τον Διευθυντή του Π.Μ.Σ.
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) της Σχολής που έχουν συναφές γνωστικό
αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. καθορίζονται με
απόφαση της Συνέλευσης της Σχολής. Στη Σ.Ε. δύναται
να συμμετέχουν Ομότιμοι Καθηγητές της Σχολής, εφόσον παρέχουν διδακτικό έργο στο Π.Μ.Σ. Η θητεία της ΣΕ
είναι δύο (2) ακαδημαϊκά έτη, με δυνατότητα ανανέωσης
κάθε μέλους της χωρίς περιορισμό. Υφιστάμενες, κατά
την έναρξη ισχύος του παρόντος, θητείες ΣΕ μονοτμηματικών Π.Μ.Σ. παρατείνονται μέχρι το τέλος του ακαδη-
μαϊκού έτους κατά τη διάρκεια του οποίου προβλέπεται
η λήξη τους. Αν μέλος της ΣΕ μονοτμηματικού Π.Μ.Σ.
παραιτηθεί ή εκλείψει για οποιονδήποτε λόγο, ορίζεται
ο αντικαταστάτης του για το υπόλοιπο διάστημα της θητείας της ΣΕ, με απόφαση της Συνέλευσης της Σχολής.
Σε περίπτωση διατμηματικού, διιδρυματικού, ή κοινού
Π.Μ.Σ., με απόφαση της Επιτροπής Προγράμματος Σπουδών, συγκροτείται Σ.Ε, με διετή θητεία, στην οποία μετέ-
χουν υποχρεωτικά ο Διευθυντής του Π.Μ.Σ. και τέσσερα
(4) από τα μέλη της επιτροπής προγράμματος σπουδών.
Αν μέλος της ΣΕ διατμηματικού, διιδρυματικού, ή κοινού
Π.Μ.Σ. παραιτηθεί ή εκλείψει για οποιονδήποτε λόγο, η
διαδικασία αντικατάστασής του καθορίζεται στο Πρωτόκολλο Συνεργασίας του Π.Μ.Σ.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.), εξαιρουμένων των τριμηνιαίων αναμορφώσεων των ετήσιων προϋπολογισμών της περ. β)
της παρ. 3 του άρθρου 239 του ν. 4957/2022,
β) καταρτίζει τον απολογισμό του προγράμματος
και εισηγείται την έγκρισή του προς τη Συνέλευση της
Σχολής στην περίπτωση μονοτμηματικού Π.Μ.Σ. ή την
Επιτροπή Προγράμματος Σπουδών στην περίπτωση διατμηματικού, διιδρυματικού, ή κοινού Π.Μ.Σ.,
γ) εγκρίνει τη διενέργεια δαπανών του Π.Μ.Σ. και δύναται να μεταβιβάσει την αρμοδιότητα αυτή στο Διευθυντή
του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον παρόντα Κανονισμό,
ε) εισηγείται προς τη Συνέλευση της Σχολής την κατανομή του διδακτικού έργου, καθώς και την ανάθεση
διδακτικού έργου στις κατηγορίες διδασκόντων του άρθρου 5 του παρόντος,
στ) εισηγείται προς τη Συνέλευση της Σχολής που οργανώνει το μονοτμηματικό Π.Μ.Σ. ή συμμετέχει στο δι-
ατμηματικό, διιδρυματικό, ή κοινό Π.Μ.Σ. την πρόσκληση Επισκεπτών Καθηγητών για την κάλυψη διδακτικών
αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Σχολής που οργανώνει το μονοτμηματικό
Π.Μ.Σ. ή συμμετέχει στο διατμηματικό, διιδρυματικό, ή
κοινό Π.Μ.Σ.,
η) εισηγείται προς τη Συνέλευση της Σχολής στην περίπτωση μονοτμηματικού Π.Μ.Σ. ή την Επιτροπή Προ-
γράμματος Σπουδών στην περίπτωση διατμηματικού,
διιδρυματικού, ή κοινού Π.Μ.Σ. την ανακατανομή των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
2.6 Διευθυντής του Π.Μ.Σ.
2.6.1 Σε περίπτωση μονοτμηματικού Π.Μ.Σ., ο Διευθυντής του Π.Μ.Σ. προέρχεται από τα μέλη Δ.Ε.Π. της
Σχολής κατά προτεραιότητα βαθμίδας Καθηγητή ή
Αναπληρωτή Καθηγητή και ορίζεται με απόφαση της
Συνέλευσης της Σχολής για θητεία δύο (2) ακαδημαϊκών
ετών, με δυνατότητα ανανέωσης χωρίς περιορισμό. Υφιστάμενες, κατά την έναρξη ισχύος του παρόντος, θητείες
Διευθυντών μονοτμηματικών Π.Μ.Σ. παρατείνονται μέχρι το τέλος του ακαδημαϊκού έτους κατά τη διάρκεια
του οποίου προβλέπεται η λήξη τους.
Σε περίπτωση διατμηματικού, διιδρυματικού ή κοινού Π.Μ.Σ., ορίζεται από την Επιτροπή Προγράμματος
Σπουδών ένα (1) μέλος της ως Διευθυντής του Π.Μ.Σ.
με διετή θητεία.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., καθώς και της Επιτροπής Προγράμματος Σπουδών σε περίπτωση διατμηματικού, δι-
ιδρυματικού, ή κοινού Π.Μ.Σ., συντάσσει την ημερήσια
διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση της Σχολής
ή την Επιτροπή Προγράμματος Σπουδών,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του ΠΚ θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
2.6.2 Ο Διευθυντής του Π.Μ.Σ., καθώς και τα μέλη της
Σ.Ε. και της Επιτροπής Προγράμματος Σπουδών δεν δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
2.6.3 Ειδικώς για τα Π.Μ.Σ. που διαθέτουν πόρους σύμφωνα με το άρθρο 84 του ν. 4957/2022, ο Διευθυντής του
Π.Μ.Σ., που είναι παράλληλα Επιστημονικός Υπεύθυνος,
αιτείται στην Επιτροπή Ερευνών του Ειδικού Λογαριασμού Κονδυλίων Έρευνας τον ορισμό Αναπληρωτή Επι-
στημονικού Υπευθύνου, μεταξύ των μελών Δ.Ε.Π. που
συμμετέχουν στο πρόγραμμα, για τις ανάγκες οικονομικής διαχείρισης του Π.Μ.Σ. Το αίτημα του Διευθυντή
του Π.Μ.Σ. πρέπει να συνοδεύεται από απόφαση του
αρμόδιου οργάνου του Π.Μ.Σ. (Συνέλευση Σχολής ή Επιτροπή Προγράμματος Σπουδών).
2.6.4 Αν ο Διευθυντής Π.Μ.Σ. παραιτηθεί ή εκλείψει
για οποιονδήποτε λόγο, ορίζεται νέος Διευθυντής από
τη Συνέλευση της Σχολής για το υπόλοιπο διάστημα
της θητείας στην περίπτωση μονοτμηματικού Π.Μ.Σ. ή
σύμφωνα με το Πρωτόκολλο Συνεργασίας του Π.Μ.Σ.
στην περίπτωση διατμηματικού, διιδρυματικού, ή κοινού
Π.Μ.Σ.. Έως ότου οριστεί ο νέος Διευθυντής, δεν επιτρέπεται καμία οικονομική δραστηριότητα από τον Αναπλη-
ρωτή Επιστημονικό Υπεύθυνο, αν υφίσταται, πέρα από
την τυπική διεκπεραίωση ήδη εγκεκριμένων δαπανών.
Χρέη Διευθυντή στο χρονικό διάστημα μέχρι τον ορισμό
νέου εκτελεί ο Αναπληρωτής Επιστημονικός Υπεύθυνος,
αν υφίσταται, άλλως ένα μέλος της ΣΕ που ορίζεται με
απόφαση της Συνέλευσης της Σχολής ή της Ε.Π.Σ.
2.7 Γραμματειακή υποστήριξη Π.Μ.Σ.
Η Γραμματεία της επισπεύδουσας Σχολής είναι αρμόδια για τη γραμματειακή και διοικητική υποστήριξη του
Π.Μ.Σ. Σε περίπτωση που το Π.Μ.Σ. έχει ιδίους πόρους
μπορεί να προσλαμβάνει, σύμφωνα με την ισχύουσα νομοθεσία, εξωτερικούς συνεργάτες για τη γραμματειακή
και διοικητική υποστήριξη, οι οποίοι και τελούν υπό την
επιστασία της Γραμματείας της επισπεύδουσας Σχολής.
Οι αποφάσεις των ανά περίπτωση αρμόδιων οργάνων
για τη συγκρότηση Επιτροπών Προγραμμάτων Σπουδών,
Συντονιστικών Επιτροπών και Διευθυντών των Π.Μ.Σ.
αναρτώνται στο πρόγραμμα ΔΙΑΥΓΕΙΑ. Ο Κανονισμός
Προγραμμάτων Μεταπτυχιακών Σπουδών του ΠΚ υπερισχύει του οικείου Κανονισμού Λειτουργίας των Π.Μ.Σ.
Άρθρο 3
Διαδικασία ίδρυσης Π.Μ.Σ.
3.1 Με απόφαση της Συγκλήτου, κατόπιν εισήγησης
της Συνέλευσης της Σχολής στο γνωστικό αντικείμενο
της οποίας εμπίπτει το περιεχόμενο του προς έγκριση
Π.Μ.Σ. και γνώμης της Επιτροπής Μεταπτυχιακών Σπουδών, εγκρίνεται η ίδρυση νέου Π.Μ.Σ. Με την απόφαση
ίδρυσης καθορίζονται όλα τα ζητήματα που διέπουν την
οργάνωση, λειτουργία και διαχείριση του Π.Μ.Σ. και ρυθμίζονται, κατ’ ελάχιστον, τα ακόλουθα:
α) Ο τίτλος του Π.Μ.Σ. και του διπλώματος που απονέμεται,
β) το αντικείμενο και ο σκοπός του προγράμματος, τα
μαθησιακά αποτελέσματα και τα προσόντα που αποκτώνται από την επιτυχή παρακολούθηση αυτού,
γ) η χρονική διάρκεια λειτουργίας του Π.Μ.Σ., η οποία
δεν δύναται να είναι μικρότερη από πέντε (5) έτη, με
δυνατότητα παράτασης, με την επιφύλαξη της μη πιστοποίησής του κατά την περιοδική αξιολόγηση του,
δ) οι κατηγορίες των πτυχιούχων που γίνονται δεκτές
και τα λοιπά κριτήρια που είναι απαραίτητα ή συνεκτιμώνται κατά τη διαδικασία επιλογής των εισακτέων, καθώς
και ο τρόπος απόδειξής τους,
ε) ο τρόπος αξιολόγησης, που δύναται να περιλαμβάνει τη διενέργεια εξετάσεων, την αξιολόγηση φακέλου
και την προσωπική συνέντευξη, καθώς και η διαδικασία
επιλογής των υποψηφίων,
στ) οι ειδικεύσεις του Π.Μ.Σ., που δύναται να οδηγούν
στην απονομή διαφορετικού διπλώματος και δεν μπορεί
να είναι περισσότερες από πέντε (5),
ζ) το αναλυτικό πρόγραμμα σπουδών ανά ειδίκευση,
τα περιγράμματα όλων των εκπαιδευτικών δραστηριοτήτων σύμφωνα με το πρότυπο της ΕΘΑΑΕ όπως μαθη-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
μάτων, σεμιναρίων, εργαστηρίων και κλινικών ασκήσεων
του Π.Μ.Σ., πρακτική άσκηση, διπλωματική εργασία ή
άλλων εκπαιδευτικών και ερευνητικών δραστηριοτήτων που ορίζονται ως υποχρεωτικές ή επιλογής για την
επιτυχή ολοκλήρωση του Π.Μ.Σ., με αναφορά του αριθμού των πιστωτικών μονάδων (European Credit Transfer
and Accumulation System - ECTS) που απονέμονται ανά
περίπτωση,
η) ο συνολικός αριθμός των πιστωτικών μονάδων
(ECTS) που απονέμεται ανά ειδίκευση Π.Μ.Σ., εφόσον
υπάρχουν περισσότερες από μια (1) ειδικεύσεις, ο οποίος
δεν δύναται να είναι μικρότερος από εξήντα (60) πιστωτικές μονάδες (ECTS), καθώς και ο αριθμός των ακαδη-
μαϊκών εξαμήνων του προγράμματος,
θ) η επίσημη γλώσσα διεξαγωγής του προγράμματος
και η γλώσσα εκπόνησης της διπλωματικής εργασίας, η
οποία δύναται να διαφέρει της Ελληνικής,
ι) ο ανώτατος αριθμός εισακτέων μεταπτυχιακών φοιτητών του, ή ο ανώτατος αριθμός εισακτέων ανά ειδίκευ-
ση του Π.Μ.Σ., εφόσον υφίστανται ειδικεύσεις,
ια) οι πηγές χρηματοδότησης του Π.Μ.Σ. και το ύψος
των τελών φοίτησης, εφόσον καθορίζονται τέλη φοίτησης,
ιβ) τα δικαιώματα και οι υποχρεώσεις των φοιτητών,
ιγ) η δυνατότητα χορήγησης υποτροφιών με κριτήρια
αριστείας, καθώς και παροχής ανταποδοτικών υποτροφιών,
ιδ) ο τρόπος οργάνωσης της εκπαιδευτικής διαδικασίας των Π.Μ.Σ., διά ζώσης ή με μεθόδους σύγχρονης εξ
αποστάσεως εκπαίδευσης εν όλω ή εν μέρει,
ιε) η δυνατότητα παροχής του προγράμματος ως μερικής φοίτησης,
ιστ) κάθε άλλο θέμα σχετικό με τη λειτουργία του προγράμματος.
3.2 Η εισήγηση της Σχολής περιλαμβάνει την απόφαση ίδρυσης, αναλυτικό πενταετή προϋπολογισμό, με-
λέτη σκοπιμότητας και βιωσιμότητας, τον Κανονισμό
Λειτουργίας, έκθεση για τις μεθόδους εξ αποστάσεως
εκπαίδευσης του Π.Μ.Σ. (εφόσον γίνεται χρήση μεθόδων εξ αποστάσεως εκπαίδευσης) και, σε περίπτωση
διατμηματικού, διιδρυματικού ή κοινού Π.Μ.Σ., το Ειδικό
Πρωτόκολλο Συνεργασίας.
3.2.1 Μελέτη σκοπιμότητας και βιωσιμότητας
Στη μελέτη σκοπιμότητας και βιωσιμότητας του προς
ίδρυση προγράμματος:
- Εκτίθενται αναλυτικά οι επιστημονικοί και κοινωνικοί
λόγοι που καθιστούν αναγκαία και σημαντική την ίδρυση
και τη λειτουργία του Π.Μ.Σ.,
- τεκμηριώνεται η ένταξη του Π.Μ.Σ. στον στρατηγικό
σχεδιασμό της Σχολής και του ΠΚ,
- καταγράφονται οι στόχοι του και ο βαθμός σύνδεσης
της διδασκαλίας με την έρευνα,
- αναφέρεται η σύνδεση με τα προγράμματα σπουδών
πρώτου κύκλου που παρέχονται από τη Σχολή αλλά και
η διαφοροποίηση της ύλης, υπό την έννοια της εξειδίκευσης, από τον πρώτο κύκλο σπουδών,
- αναφέρεται το διδακτικό προσωπικό που αναμένεται
να διδάξει στο Π.Μ.Σ. και αναπτύσσεται η επιστημονική
επάρκεια των διδασκόντων ως προς το συγκεκριμένο
γνωστικό αντικείμενο, με ανάλογο δημοσιευμένο ερευνητικό έργο,
- αναφέρεται το υπάρχον διδακτικό προσωπικό της
Σχολής με συναφές γνωστικό αντικείμενο,
- αναφέρεται το λοιπό προσωπικό που πρόκειται να
υποστηρίξει την οργάνωση και τη λειτουργία του Π.Μ.Σ.,
- περιγράφεται η υλικοτεχνική υποδομή, ο εξοπλισμός
και οι κτηριακές υποδομές που αναμένεται να χρησιμοποιηθούν για τη λειτουργία του προγράμματος (π.χ.
χώροι διδασκαλίας, με ειδική αναφορά σε τυχόν απαραίτητους εργαστηριακούς χώρους και του εξοπλισμού
τους, βιβλιοθήκη κ.λπ.).
3.2.2 Αναλυτικός προϋπολογισμός εσόδων και εξόδων
για τα πρώτα πέντε έτη λειτουργίας του προγράμματος
Ο πενταετής προϋπολογισμός περιλαμβάνει απαραιτήτως τους πάσης φύσεως πόρους του προγράμματος
και το λειτουργικό κόστος του προγράμματος, όπως:
αμοιβές για διοικητική - τεχνική υποστήριξη του προγράμματος, αμοιβές διδακτικού προσωπικού, δαπάνες
μετακίνησης, δαπάνες αναλωσίμων, εξοπλισμού και υλικοτεχνικής υποδομής, δαπάνες χορήγησης υποτροφιών
και λοιπές λειτουργικές δαπάνες (π.χ. έξοδα δημοσιότητας - προβολής, αγοράς εκπαιδευτικού υλικού, οργάνω-
σης συνεδρίων, δαπάνες εργασιών πεδίου).
Για την κατάρτιση του προϋπολογισμού των Π.Μ.Σ.
που έχουν τέλη φοίτησης πρέπει να ληφθεί υπόψη ότι:
α) υπολογίζονται τα έσοδα σύμφωνα με τον ανώτατο
αριθμό εισακτέων στο Π.Μ.Σ.,
β) υπολογίζεται η παρακράτηση ποσοστού 30% από
τον ΕΛΚΕ,
γ) το ποσό που προκύπτει διατίθεται για την κάλυψη
των λειτουργικών δαπανών του Π.Μ.Σ.,
δ) αριθμός φοιτητών που δεν υπερβαίνει τον αριθμό
που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό
έτος δύναται να απαλλάσσεται από τα τέλη φοίτησης.
3.2.3 Έκθεση για τις μεθόδους εξ αποστάσεως εκπαίδευσης του Π.Μ.Σ. (εφόσον γίνεται χρήση μεθόδων εξ
αποστάσεως εκπαίδευσης).
Η έκθεση εμπεριέχει ανάλυση των μεθόδων της εξ
αποστάσεως οργάνωσης της εκπαιδευτικής διαδικασίας,
όπως σύγχρονη, ασύγχρονη, μεικτό σύστημα (blended
learning), το ψηφιακό εκπαιδευτικό υλικό, τις τυχόν μεθόδους ψηφιακής αξιολόγησης των φοιτητών και το ψη-
φιακό υλικό αξιολόγησης, την υλικοτεχνική υποδομή
για την υποστήριξη προγραμμάτων σπουδών εξ αποστάσεως εκπαίδευσης και τις ψηφιακές δεξιότητες του
διδακτικού προσωπικού. Αν η εκπαιδευτική διαδικασία
πραγματοποιείται με τη χρήση μεθόδων ασύγχρονης εξ
αποστάσεως εκπαίδευσης, αυτές δεν μπορούν να υπερβαίνουν το είκοσι πέντε τοις εκατό (25%) των πιστωτικών
μονάδων του Π.Μ.Σ.
Ειδικότερα, η έκθεση αυτή περιλαμβάνει κατ’ ελάχιστον τα ακόλουθα στοιχεία:
α) τεκμηρίωση σχετικά με τη δυνατότητα και καταλληλότητα του γνωστικού αντικειμένου του Π.Μ.Σ. να
οργανωθεί με μεθόδους εξ αποστάσεως εκπαίδευσης,
β) ανάλυση των προτεινόμενων μεθόδων οργάνωσης
της εκπαιδευτικής διαδικασίας (δια ζώσης, σύγχρονη,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
ασύγχρονη, μεικτό σύστημα) ανά εκπαιδευτική δραστηριότητα του προγράμματος σπουδών και κατανομή των
διδακτικών ωρών κάθε εκπαιδευτικής δραστηριότητας
του Π.Μ.Σ. ανά μέθοδο υλοποίησης, καθώς και το ποσοστό της τυχόν ασύγχρονης εξ αποστάσεως εκπαίδευ-
σης ανά εκπαιδευτική δραστηριότητα και συνολικά στο
πρόγραμμα,
γ) τεκμηρίωση σχετικά με την υλικοτεχνική υποδομή
του Α.Ε.Ι. και ιδίως την καταλληλότητα και επάρκεια των
ψηφιακών υποδομών για την οργάνωση Π.Μ.Σ. με μεθόδους εξ αποστάσεως εκπαίδευσης,
δ) τεκμηρίωση σχετικά με τις ψηφιακές δεξιότητες και
την τεχνογνωσία του διδακτικού προσωπικού στη χρήση
Τεχνολογιών της Πληροφορίας και των Επικοινωνιών
(Τ.Π.Ε.),
ε) το ψηφιακό εκπαιδευτικό υλικό,
στ) τυχόν μεθόδους ψηφιακής αξιολόγησης των φοιτητών.
3.2.4 Ειδικό Πρωτόκολλο Συνεργασίας
Σε περίπτωση διατμηματικού ή διιδρυματικού Π.Μ.Σ.
το Ειδικό Πρωτόκολλο Συνεργασίας πλέον των στοιχείων
των παρ. 3.1 και 3.2 ρυθμίζει τις υποχρεώσεις κάθε συνεργαζόμενης Σχολής/Τμήματος/φορέα, τον αριθμό των
μελών της Επιτροπής Προγράμματος Σπουδών, τα οποία
δεν δύναται να είναι λιγότερα των πέντε (5), τη συμμετοχή και την εκπροσώπηση κάθε συνεργαζόμενης Σχολής/
Τμήματος/φορέα στα όργανα του Π.Μ.Σ., τη διαδικασία ανάδειξης του Διευθυντή του Π.Μ.Σ., τη διαδικασία
αντικατάστασης μέλους της Επιτροπής Προγράμματος
Σπουδών, μέλους της Συντονιστικής Επιτροπής, και του
Διευθυντή σε περίπτωση που παραιτηθεί ή εκλείψει για
οποιονδήποτε λόγο, το Α.Ε.Ι. που αναλαμβάνει τη διοικητική υποστήριξη του προγράμματος, τη μεθοδολογία
κατανομής των πόρων του Π.Μ.Σ., θέματα μετακίνησης
διδασκόντων ή φοιτητών και κάθε άλλο θέμα που είναι
αναγκαίο για την εύρυθμη λειτουργία του. Ειδικά για τα
Π.Μ.Σ. που οργανώνονται σε συνεργασία με ιδρύματα
της αλλοδαπής (κοινά Π.Μ.Σ.), το Ειδικό Πρωτόκολλο
Συνεργασίας προβλέπει αν η επιτυχής ολοκλήρωση του
κοινού Π.Μ.Σ. συνεπάγεται την απόκτηση ενός ενιαίου
τίτλου σπουδών από τα συνεργαζόμενα ιδρύματα ή την
απόκτηση διακριτών τίτλων σπουδών από κάθε συνεργαζόμενο ίδρυμα. Το Ειδικό Πρωτόκολλο Συνεργασίας
εγκρίνεται από τα αρμόδια, κατά περίπτωση, όργανα
όλων των συνεργαζόμενων ιδρυμάτων/φορέων.
3.3 Κάθε Πρόγραμμα Μεταπτυχιακών Σπουδών είναι
απαραίτητο να έχει:
α) Επάρκεια διδακτικού προσωπικού, ώστε να μπορεί
να το υποστηρίξει ακαδημαϊκά (διδασκαλία μαθημάτων,
επίβλεψη εργασιών κ.ά.) και διοικητικά (συγκρότηση οργάνων Π.Μ.Σ.),
β) την απαραίτητη υλικοτεχνική υποδομή, που να εξασφαλίζει την εύρυθμη λειτουργία του Π.Μ.Σ.
3.4 Η δομή, η οργάνωση και η λειτουργία ορίζονται
στην απόφαση ίδρυσης του Π.Μ.Σ, η οποία εγκρίνεται
από τα αρμόδια όργανα και δημοσιεύεται στην Εφημερίδα της Κυβερνήσεως.
3.5 Μετά την έκδοση της απόφασης ίδρυσης Π.Μ.Σ. και
πριν από την έναρξη της λειτουργίας του, απαιτείται η
πιστοποίηση του Π.Μ.Σ. από την Εθνική Αρχή Ανώτατης
Εκπαίδευσης (ΕΘ.Α.Α.Ε.), σύμφωνα με το ισχύον πρότυπο
πιστοποίησης για τα Π.Μ.Σ. και την ισχύουσα νομοθεσία.
Κατά τη διαδικασία αξιολόγησης του υπό ίδρυση Π.Μ.Σ.,
η ΕΘ.Α.Α.Ε. δύναται να ζητά πρόσθετα στοιχεία και διευκρινίσεις προκειμένου να θεραπευτούν τυχόν ελλείψεις ή
να αναπέμπει τον φάκελο του υπό ίδρυση Π.Μ.Σ. με παρατηρήσεις και προτεινόμενες διορθώσεις προκειμένου
να υλοποιηθούν οι δέουσες ενέργειες από τη Συνέλευση
της Σχολής και τη Σύγκλητο του ΠΚ και να υποβληθεί εκ
νέου. Μετά την επιτυχή ολοκλήρωση της διαδικασίας
πιστοποίησης, η Σύγκλητος του ΠΚ επικυρώνει με απόφασή της το περιεχόμενο της απόφασης ίδρυσης του
Π.Μ.Σ., κάνοντας σχετική μνεία στο προοίμιο της απόφασης πιστοποίησης από την ΕΘ.Α.Α.Ε., και την αποστέλλει
προς δημοσίευση στην Εφημερίδα της Κυβερνήσεως. Ο
αναλυτικός προϋπολογισμός εσόδων και εξόδων και η
μελέτη σκοπιμότητας και βιωσιμότητας του υπό ίδρυση
Π.Μ.Σ. αποτελούν διακριτά παραρτήματα της απόφασης
ίδρυσης και εξαιρούνται της υποχρέωσης δημοσίευσης.
3.6 Αν τροποποιηθεί η απόφαση ίδρυσης, απαιτείται εκ
νέου πιστοποίηση του Π.Μ.Σ. από την ΕΘ.Α.Α.Ε., εφόσον
η τροποποίηση αφορά:
- στο αντικείμενο και τον σκοπό του προγράμματος,
τα μαθησιακά αποτελέσματα και τα προσόντα που αποκτώνται από την επιτυχή παρακολούθηση του Π.Μ.Σ.,
- στις ειδικεύσεις του Π.Μ.Σ., που δύναται να οδηγούν
στην απονομή διαφορετικού διπλώματος.
3.7 Κάθε Π.Μ.Σ. διατηρεί ιστοσελίδα, κατ’ ελάχιστον,
στην ελληνική και σε οποιαδήποτε άλλη γλώσσα κρίνει
το αρμόδιο όργανο διοίκησής του, ιδιαίτερα στην περίπτωση προγραμμάτων συνεργασίας με Πανεπιστήμια
της αλλοδαπής. Η ιστοσελίδα του Π.Μ.Σ. τηρείται σε
διεύθυνση ενιαίου εντοπιστή χώρου (url) του Πολυτεχνείου Κρήτης, ενημερώνεται συνεχώς και περιέχει όλες
τις πληροφορίες και ανακοινώσεις του Π.Μ.Σ. που είναι
απαραίτητες για την ενημέρωση των φοιτητών καθώς
και κάθε άλλου ενδιαφερόμενου.
3.8 Η κατάργηση ενός Π.Μ.Σ. πραγματοποιείται με
απόφαση της Συγκλήτου, ύστερα από εισήγηση της
Συνέλευσης της Σχολής διά της Επιτροπής Μεταπτυχιακών Σπουδών στην περίπτωση μονοτμηματικού Π.Μ.Σ.
ή εισήγηση της Ε.Π.Σ. διά της Συνέλευσης της Σχολής, η
οποία συμμετέχει στο Π.Μ.Σ., και της Επιτροπής Μεταπτυχιακών Σπουδών στην περίπτωση διατμηματικού,
διιδρυματικού, ή κοινού Π.Μ.Σ.. Η εισήγηση θα πρέπει
να περιλαμβάνει πρόταση για κατανομή οργάνων, εξοπλισμού, αναλώσιμων υλικών και τυχόν ταμειακών δια-
θεσίμων του καταργούμενου Π.Μ.Σ.. Η απόφαση για την
κατανομή των ανωτέρω λαμβάνεται από τη Σύγκλητο,
εκτός από τα ταμειακά διαθέσιμα για τα οποία αποφασίζει το Συμβούλιο Διοίκησης, μετά από εισήγηση της
Συνέλευσης της Σχολής ή των συνεργαζόμενων Σχολών
ή Τμημάτων. Απαραίτητες προϋποθέσεις αποτελούν α)
να μην υπάρχουν, πλέον, εγγεγραμμένοι φοιτητές στο
πρόγραμμα και β) να μην υπάρχουν οικονομικής φύσεως
οφειλές.
3.9 Η απόφαση ίδρυσης ή κατάργησης Π.Μ.Σ. κοινοποιείται, με επιμέλεια του ΠΚ στον Υπουργό Παιδείας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
Θρησκευμάτων και Αθλητισμού εντός δέκα (10) ημερών
από την ημερομηνία δημοσίευσής της στην Εφημερίδα
της Κυβερνήσεως.
Άρθρο 4
Οικονομική διαχείριση των Π.Μ.Σ.
4.1 Πόροι
4.1.1 Οι πόροι ενός Προγράμματος Μεταπτυχιακών
Σπουδών (Π.Μ.Σ.) δύνανται να προέρχονται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος και
στ) τον κρατικό προϋπολογισμό ή το πρόγραμμα δημοσίων επενδύσεων,
ζ) πόρους του Ταμείου Ανάκαμψης και Ανθεκτικότητας
ή άλλα χρηματοοικονομικά εργαλεία, ειδικά σε περίπτωση σύμπραξης Σχολών του ΠΚ με ανώτατα εκπαιδευτικά
ιδρύματα της αλλοδαπής.
4.1.2 Η καταβολή των τελών φοίτησης, εφόσον προβλέπεται, πραγματοποιείται από τον ίδιο τον φοιτητή ή
από τρίτο φυσικό ή νομικό πρόσωπο για λογαριασμό
του φοιτητή,
4.1.3 Η διαχείριση των πόρων των Π.Μ.Σ. του ΠΚ πραγματοποιείται από τον Ειδικό Λογαριασμό Κονδυλίων
Έρευνας (Ε.Λ.Κ.Ε.) του ΠΚ ή από τον Ε.Λ.Κ.Ε. του Α.Ε.Ι. που
έχει αναλάβει τη διοικητική υποστήριξη του προγράμματος, σε περίπτωση διιδρυματικού ή κοινού Π.Μ.Σ..
4.1.4 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Με απόφαση του Συμβουλίου Διοίκησης που λαμβάνεται έως το
τέλος Μαρτίου κάθε έτους αποφασίζεται αν το υπόλοιπο
ποσό μετά από την αφαίρεση της παρακράτησης υπέρ
Ε.Λ.Κ.Ε. μεταφέρεται στον τακτικό προϋπολογισμό ή διατίθεται για τη δημιουργία έργων/προγραμμάτων μέσω
του Ε.Λ.Κ.Ε. με σκοπό την κάλυψη κατά προτεραιότητα
των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών, εκπαιδευτικών και
λειτουργικών αναγκών του ΠΚ. Στα έσοδα του Π.Μ.Σ.
που προέρχονται από δωρεές, χορηγίες, πάσης φύσεως
οικονομικές ενισχύσεις, κληροδοτήματα, ή πόρους από
ερευνητικά έργα ή προγράμματα πραγματοποιείται η
παρακράτηση υπέρ Ε.Λ.Κ.Ε. που ισχύει για τα έσοδα από
αντίστοιχες πηγές χρηματοδότησης.
β) Το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
4.1.5 Είναι δυνατή η διαφοροποίηση του ύψους των
τελών φοίτησης μεταξύ των αλλοδαπών φοιτητών, που
προέρχονται από άλλα κράτη μέλη της Ευρωπαϊκής Ένωσης, και των αλλοδαπών φοιτητών, που προέρχονται
από τρίτες χώρες, οι οποίοι φοιτούν σε Π.Μ.Σ., τα οποία
υλοποιούνται στην ελληνική ή σε άλλη γλώσσα.
4.2 Οικονομική συνεργασία Π.Μ.Σ.
4.2.1 Αν σε Σχολή του ΠΚ οργανώνονται περισσότερα
από ένα (1) Π.Μ.Σ., είναι δυνατή η οικονομική συνεργασία μεταξύ Π.Μ.Σ. μέσω της ίδρυσης ενός κοινού έρ-
γου/προγράμματος, που χρηματοδοτείται από πόρους
των Π.Μ.Σ. με σκοπό την κάλυψη κοινών αναγκών και
δράσεων των Π.Μ.Σ. της Σχολής. Το έργο/πρόγραμμα
είναι χωρίς σαφή ημερομηνία λήξης, διαθέτει αυτοτελή
προϋπολογισμό και χρηματοδοτείται ετησίως από μέρος των εσόδων των λειτουργούντων Π.Μ.Σ. της Σχολής,
που διατίθενται προς αυτό για δαπάνες που έχουν ως
στόχο την κάλυψη κοινών αναγκών. Κατ’ εξαίρεση είναι
δυνατή η χρηματοδότηση του έργου/προγράμματος
με το υπόλοιπο ταμειακών διαθεσίμων Π.Μ.Σ. της ίδιας
Σχολής, των οποίων το φυσικό αντικείμενο έχει επιτυχώς ολοκληρωθεί και για τα οποία δεν προκύπτει άλλη
οικονομική υποχρέωση.
4.2.2 Το ανώτατο ποσοστό επί των συνολικών ετήσιων εσόδων κάθε Π.Μ.Σ. που δύναται να διατίθεται προς
έργο/πρόγραμμα της παρ. 4.2.1 καθορίζεται με απόφαση
της Συνέλευσης της Σχολής, έπειτα από εισήγηση της
Επιτροπής Προγράμματος Σπουδών αν υφίσταται.
4.2.3 Με απόφαση της Επιτροπής Ερευνών, κατόπιν
κοινής εισήγησης των Διευθυντών Π.Μ.Σ. της ίδιας Σχολής, εγκρίνεται η αποδοχή διαχείρισης έργου/προγράμ-
ματος της παρ. 4.2.1 και το ποσοστό επί των ετήσιων
εσόδων του Π.Μ.Σ. με το οποίο χρηματοδοτείται το έργο/
πρόγραμμα και καθορίζεται ο Επιστημονικός Υπεύθυνος
του έργου, που είναι ένας (1) εκ των Διευθυντών των
Π.Μ.Σ. που χρηματοδοτούν το έργο. Η διενέργεια δαπανών πραγματοποιείται κατόπιν κοινής εισήγησης των
Διευθυντών των Π.Μ.Σ. που χρηματοδοτούν το έργο/
πρόγραμμα.
Άρθρο 5
Διδάσκοντες Π.Μ.Σ.
5.1 Το διδακτικό έργο των Π.Μ.Σ. ανατίθεται, κατόπιν
απόφασης του αρμόδιου οργάνου του Π.Μ.Σ. στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Σχολής
του ΠΚ ή άλλου Α.Ε.Ι. ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση
πέραν των νόμιμων υποχρεώσεών τους, αν το Π.Μ.Σ. έχει
τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. της Σχολής ή άλλων Σχολών του ΠΚ ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
5.2 Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
πόρους που προέρχονται από τον κρατικό προϋπολογισμό ή το πρόγραμμα δημοσίων επενδύσεων. Με από-
φαση του αρμόδιου οργάνου του Π.Μ.Σ. περί ανάθεσης
του διδακτικού έργου, καθορίζεται το ύψος της αμοιβής
κάθε διδάσκοντος. Ειδικώς οι διδάσκοντες που έχουν
την ιδιότητα μέλους Δ.Ε.Π., Ε.Ε.Π., Ε.ΔΙ.Π., και Ε.Τ.Ε.Π δύνανται να αμείβονται επιπρόσθετα για έργο που προ-
σφέρουν προς το Π.Μ.Σ. μόνο αν (α) το Π.Μ.Σ. έχει τέλη
φοίτησης, υπό την έννοια ότι η λειτουργία του Π.Μ.Σ.
βασίζεται σε εξωτερική χρηματοδότηση, και (β) εφόσον εκπληρώνουν τις ελάχιστες εκ του νόμου υποχρε-
ώσεις τους, όπως ορίζονται στην παρ. 2 του άρθρου 155
του ν. 4957/2022. Το δικαίωμα αμοιβής δεν αίρεται, αν,
παρ’ ότι προβλέπονται τέλη φοίτησης στην απόφαση
ίδρυσης, αυτά δεν καταβάλλονται - σε μερικές ή όλες
τις εισαγωγές- από τους φοιτητές, διότι το πρόγραμμα
εξασφαλίζει έτερη χρηματοδότηση από δωρεές, χορηγίες, επιχορηγήσεις κ.λπ. από φυσικά ή νομικά πρόσωπα
δημοσίου ή ιδιωτικού τομέα ή πόρους από ερευνητικά
προγράμματα, από τα οποία και καλύπτει τα λειτουργικά
του έξοδα.
Άρθρο 6
Ανάθεση διδασκαλίας
6.1 Η ανάθεση του διδακτικού έργου του Π.Μ.Σ. πραγματοποιείται με απόφαση του αρμόδιου οργάνου, κατό-
πιν εισήγησης της Συντονιστικής Επιτροπής του Π.Μ.Σ.
Ειδικότερες προϋποθέσεις σχετικά με την ανάθεση του
διδακτικού έργου δύναται να ορίζονται στην απόφαση
ίδρυσης του Π.Μ.Σ.
6.2 Οι αποφάσεις της Συνέλευσης της Σχολής ή της
Επιτροπής Προγράμματος Σπουδών για την κατανομή
του διδακτικού έργου περιλαμβάνουν υποχρεωτικά τα
ακόλουθα στοιχεία:
α) Το ονοματεπώνυμο του διδάσκοντα,
β) την ιδιότητά του (π.χ. μέλος ΔΕΠ, ΕΕΠ, ΕΔΙΠ, ΕΤΕΠ
κ.ά.),
γ) το είδος του διδακτικού έργου που ανατίθεται ανά
διδάσκοντα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
6.3 Η κατανομή του διδακτικού έργου πραγματοποιείται πριν από την έναρξη του κάθε ακαδημαϊκού
εξαμήνου ή του ακαδημαϊκού έτους. Με αιτιολογημένη
απόφαση της Συνέλευσης της Σχολής ή της Επιτροπής
Προγράμματος Σπουδών, η ανάθεση διδακτικού έργου
δύναται να τροποποιείται κατά τη διάρκεια του ακαδημαϊκού έτους, μόνο για ιδιαίτερα σημαντικούς λόγους.
6.4 Οι διδάσκοντες, κατά το χρονικό διάστημα που
τελούν σε καθεστώς εκπαιδευτικής άδειας ή αναστολής
καθηκόντων δύνανται να παρέχουν, μετά από αίτημά
τους, διδακτικό έργο προς το Π.Μ.Σ., εφόσον αυτό είναι
ουσιαστικά και πρακτικά εφικτό. Το αρμόδιο όργανο
αποφασίζει για το αίτημα, κατά περίπτωση, λαμβάνοντας
υπόψιν τις συνθήκες που ισχύουν κάθε φορά.
6.5 Με απόφαση του αρμοδίου οργάνου του Π.Μ.Σ.
δύναται να ανατίθεται επικουρικό διδακτικό έργο σε
προγράμματα σπουδών δεύτερου κύκλου στους υποψήφιους διδάκτορες, της Σχολής υπό την επίβλεψη
διδάσκοντος του Π.Μ.Σ. Ως επικουρικό διδακτικό έργο
ορίζεται η επικουρία των μελών Διδακτικού Ερευνητικού Προσωπικού (Δ.Ε.Π.) κατά την άσκηση του διδακτι-
κού τους έργου, η άσκηση των φοιτητών, η διεξαγωγή
φροντιστηρίων, εργαστηριακών ασκήσεων, η εποπτεία
εξετάσεων και η διόρθωση ασκήσεων.
Άρθρο 7
Επίβλεψη μεταπτυχιακών
διπλωματικών εργασιών
7.1 Δικαίωμα επίβλεψης διπλωματικών εργασιών
έχουν, κατόπιν απόφασης του αρμοδίου οργάνου του
Π.Μ.Σ, οι διδάσκοντες των περ. α) έως στ) της παρ. 1 του
άρθρου 5, υπό την προϋπόθεση ότι είναι κάτοχοι διδακτορικού διπλώματος.
7.2 Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., και Ε.ΔΙ.Π. της Σχολής, που δεν
έχουν αναλάβει διδακτικό έργο στο Π.Μ.Σ.
7.3 Αν ο επιβλέπων μετακινηθεί σε άλλη Σχολή του
Πολυτεχνείου Κρήτης ή σε άλλο Α.Ε.Ι. ή αφυπηρετήσει,
συνεχίζει να τελεί χρέη επιβλέποντος των μεταπτυχιακών διπλωματικών εργασιών που έχει αναλάβει, εφόσον
συναινεί, και ο τίτλος μεταπτυχιακός σπουδών απονέμεται από το Π.Κ.
Άρθρο 8
Επιλογή μεταπτυχιακών φοιτητών
8.1 Προκήρυξη θέσεων εισακτέων
Η Συντονιστική Επιτροπή προκηρύσσει θέσεις εισακτέων στο Πρόγραμμα (ελληνόγλωσσο ή ξενόγλωσσο).
Η προκήρυξη αναρτάται στην ιστοσελίδα του Π.Μ.Σ.
και του ΠΚ και περιλαμβάνει τα στοιχεία του προγράμματος, τον ανώτατο αριθμό εισακτέων, τα απαραίτητα
δικαιολογητικά, τον τρόπο επιλογής εισακτέων και την
προθεσμία υποβολής αιτήσεων. Η προθεσμία μπορεί να
παραταθεί με απόφαση της Συντονιστικής Επιτροπής ή
της Επιτροπής Προγράμματος Σπουδών.
8.2 Κατηγορίες εισακτέων Π.Μ.Σ.
Στα Π.Μ.Σ. γίνονται δεκτοί κάτοχοι τίτλου του πρώτου
κύκλου σπουδών Α.Ε.Ι. της ημεδαπής ή ομοταγών ιδρυμάτων της αλλοδαπής.
8.3 Προϋποθέσεις εισαγωγής στο Π.Μ.Σ.
α) Επαρκής γνώση μίας τουλάχιστον γλώσσας (ελληνικής ή ξένης), η οποία καθορίζεται από τον Κανονισμό
του οικείου Π.Μ.Σ.
β) Επαρκής, διαπιστωμένη από την Επιτροπή Επιλογής
Εισακτέων του Π.Μ.Σ., γνώση της ελληνικής γλώσσας ή
πιστοποιητικό γλωσσομάθειας για αλλοδαπούς υποψήφιους, οι οποίοι επιθυμούν να συμμετέχουν σε Π.Μ.Σ.
που διοργανώνεται στην ελληνική γλώσσα.
γ) Αναγνώριση του ιδρύματος της αλλοδαπής ή του
τίτλου σπουδών ιδρύματος της αλλοδαπής.
δ) Ακαδημαϊκά κριτήρια, όπως ο βαθμός του πτυχίου,
η βαθμολογία στα μαθήματα που είναι σχετικά με το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
γνωστικό αντικείμενο του Π.Μ.Σ., η επίδοση σε διπλωματική εργασία, όπου αυτή προβλέπεται στον πρώτο κύκλο
σπουδών, καθώς και η σχετική ερευνητική ή επαγγελματική δραστηριότητα του υποψηφίου.
Ο Κανονισμός κάθε Π.Μ.Σ. δύναται να προσδιορίζει
και άλλα πρόσθετα κριτήρια, όπως ενδεικτικά τα κάτωθι:
- Δημοσιεύσεις, συμμετοχή σε συνέδρια,
- γνώση δεύτερης ξένης γλώσσας,
- κατοχή δεύτερου πτυχίου/διπλώματος πρώτου κύκλου σπουδών,
- κατοχή άλλου μεταπτυχιακού τίτλου σπουδών,
- προφορική συνέντευξη,
- συστατικές επιστολές,
- βραβεία ή διπλώματα ευρεσιτεχνίας.
Το επίπεδο γλωσσομάθειας που απαιτείται και τα ακαδημαϊκά κριτήρια που συνεκτιμώνται για την επιλογή
ορίζονται στον Κανονισμό του Π.Μ.Σ..
8.4 Διαδικασία αναγνώρισης ακαδημαϊκού τίτλου
σπουδών της αλλοδαπής
Η Συνέλευση της Σχολής ή η Επιτροπή Προγράμματος
Σπουδών είναι αρμόδια, με εισήγηση της Συντονιστικής
Επιτροπής, να διαπιστώσει εάν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής είναι
αναγνωρισμένα. Προκειμένου να αναγνωριστεί ένας τίτλος σπουδών πρέπει:
- Το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων, που
τηρεί και επικαιροποιεί ο Δ.Ο.Α.Τ.Α.Π.,
- ο φοιτητής να προσκομίσει βεβαίωση Τόπου Σπουδών, η οποία εκδίδεται και αποστέλλεται από το πανε-
πιστήμιο της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος
σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε
δημόσιο Α.Ε.Ι.
- επιπρόσθετα δικαιολογητικά ορίζονται στην απόφαση ίδρυσης του κάθε Π.Μ.Σ.
8.5 Επιλογή εισακτέων.
α) Η επιλογή των εισακτέων γίνεται με αξιολόγηση του
φακέλου του υποψηφίου ή με εξετάσεις ή με προφορική
συνέντευξη ή με συνδυασμό όλων των ανωτέρω, βασίζεται σε αντικειμενικά κριτήρια, τα οποία διασφαλίζουν
τις αρχές της ισότητας και της αξιοκρατίας, και ορίζεται
στον Κανονισμό του Π.Μ.Σ.
β) Γίνονται δεκτοί ως υπεράριθμοι μέλη των κατηγοριών Ε.Ε.Π., Ε.ΔΙ.Π. και Ε.Τ.ΕΠ., και μόνο ένας κατ’ έτος και
ανά Π.Μ.Σ., σε Π.Μ.Σ. που είναι συναφές με το αντικείμενο του τίτλου σπουδών και του έργου που επιτελούν
στο Ίδρυμα.
γ) Ο κατώτατος και ανώτατος αριθμός εισακτέων καθορίζεται σύμφωνα με τον αριθμό των διδασκόντων
του Π.Μ.Σ. και την αναλογία φοιτητών-διδασκόντων, την
υλικοτεχνική υποδομή, τις αίθουσες διδασκαλίας, και
την απορρόφηση των διπλωματούχων από την αγορά
εργασίας.
8.6 Κριτήρια επιλογής
Κριτήρια επιλογής μεταπτυχιακών φοιτητών τα οποία
μπορούν να λάβουν υπόψη τους τα Π.Μ.Σ. είναι τα κατωτέρω:
- Ο βαθμός του πτυχίου
- ο βαθμός της πτυχιακής ή διπλωματικής εργασίας
(εάν υπάρχει)
- ο βαθμός σε προπτυχιακά μαθήματα συναφούς γνωστικού αντικειμένου με το Π.Μ.Σ.
- η συνάφεια του πτυχίου ΑΕΙ και των γνώσεων του
υποψηφίου με το γνωστικό αντικείμενο του Π.Μ.Σ.
- η ερευνητική ή επαγγελματική δραστηριότητα του
υποψηφίου σε συναφές γνωστικό αντικείμενο
- δημοσιεύσεις, συμμετοχή σε συνέδρια
- η απόδοσή του κατά τη συνέντευξη
- η βαθμολογία τους στις εξετάσεις εισαγωγής του
Π.Μ.Σ.
- η κατοχή μεταπτυχιακού ή διδακτορικού διπλώματος
- η γνώση ξένων γλωσσών
Ο κανονισμός του κάθε Π.Μ.Σ. μπορεί να προσδιορίζει
και άλλα πρόσθετα κριτήρια.
Άρθρο 9
Πρόγραμμα σπουδών
9.1 Το πρόγραμμα μαθημάτων οργανώνεται ανά
εξάμηνο και ανά ειδίκευση και πρέπει να περιλαμβάνει
τα ακόλουθα: τους τίτλους των υποχρεωτικών και των
επιλεγόμενων μαθημάτων, των εργαστηρίων κ.ά., την
πρακτική άσκηση όπου προβλέπεται, τη μεταπτυχιακή
διπλωματική εργασία όπου προβλέπεται, τις πιστωτικές
τους μονάδες και τις εβδομαδιαίες ώρες διδασκαλίας
τους, καθώς και το περιεχόμενό τους. Το πρόγραμμα των
μαθημάτων ανά ειδίκευση πρέπει να είναι διακριτό, ώστε
να προκύπτει η ανάγκη ύπαρξης ειδικεύσεων στο Π.Μ.Σ.
9.2 Μεταπτυχιακή διπλωματική εργασία
Η ανάθεση μεταπτυχιακής διπλωματικής εργασίας
(ΜΔΕ), όπου προβλέπεται, γίνεται αν ικανοποιούνται οι
προϋποθέσεις που ορίζει ο Κανονισμός του Π.Μ.Σ.. Η
ΜΔΕ πρέπει να είναι ατομική και να συντάσσεται σύμφωνα με τις οδηγίες συγγραφής που είναι αναρτημένες
στην ιστοσελίδα του κάθε Π.Μ.Σ.
Η γλώσσα συγγραφής της μεταπτυχιακής διπλωματικής εργασίας μπορεί να είναι η ελληνική ή άλλη διεθνής
ξένη γλώσσα και καθορίζεται στην απόφαση ίδρυσης
του Π.Μ.Σ.
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, κατατίθενται
υποχρεωτικά στο Ψηφιακό Αποθετήριο του ΠΚ σύμφωνα
με τις αποφάσεις της Συγκλήτου του ΠΚ.
9.3 Εξ αποστάσεως εκπαίδευση
Το ΠΚ τηρεί ηλεκτρονική πλατφόρμα μέσω της οποίας
παρέχονται υπηρεσίες σύγχρονης/ασύγχρονης εξ αποστάσεως εκπαίδευσης. Στην ηλεκτρονική πλατφόρμα
αναρτάται εκπαιδευτικό υλικό ανά μάθημα, το οποίο
δύναται να περιλαμβάνει σημειώσεις, παρουσιάσεις,
ασκήσεις, ενδεικτικές λύσεις αυτών, καθώς και βιντεοσκοπημένες διαλέξεις, εφόσον τηρείται η κείμενη νομο-
θεσία περί προστασίας προσωπικών δεδομένων.
Το πάσης φύσεως εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και
προστατεύεται από τον ν. 2121/1993 (Α’ 25), εφόσον
πληρούνται οι σχετικές προϋποθέσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
9.4 Σύγχρονη εξ αποστάσεως εκπαίδευση
Η οργάνωση της εκπαιδευτικής διαδικασίας των Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης, σύμφωνα με
τις προβλέψεις του Εσωτερικού Κανονισμού του Ιδρύματος. Η απόφαση ίδρυσης Π.Μ.Σ. που οργανώνεται με
μεθόδους εξ αποστάσεως εκπαίδευσης, συνοδεύεται
με έκθεση που εμπεριέχει ανάλυση των μεθόδων της εξ
αποστάσεως οργάνωσης της εκπαιδευτικής διαδικασίας,
όπως σύγχρονη, ασύγχρονη, μεικτό σύστημα (blended
learning), το ψηφιακό εκπαιδευτικό υλικό, τις τυχόν μεθόδους ψηφιακής αξιολόγησης των φοιτητών και το ψη-
φιακό υλικό αξιολόγησης, την υλικοτεχνική υποδομή του
Ιδρύματος για την υποστήριξη προγραμμάτων σπουδών
εξ αποστάσεως εκπαίδευσης και τις ψηφιακές δεξιότητες
του διδακτικού προσωπικού.
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης, οι οποίες δεν υπερβαίνουν το είκοσι πέντε
τοις εκατό (25%) των πιστωτικών μονάδων του Π.Μ.Σ.
9.5 Με τον Κανονισμό εκάστου Π.Μ.Σ. πρέπει να ρυθμίζονται οι ειδικότεροι όροι και οι προϋποθέσεις σχε-
τικά με την οργάνωση της εκπαιδευτικής διαδικασίας
με μεθόδους εξ αποστάσεως εκπαίδευσης του Π.Μ.Σ.
και ειδικότερα τα ζητήματα του άρθρου 4 της Κοινής
Υπουργικής Απόφασης 18137/Ζ1/15.2.2023 (Β’ 1079).
9.6 Ανώτατος αριθμός απουσιών
Κατά κανόνα η παρακολούθηση των μαθημάτων των
Π.Μ.Σ. είναι υποχρεωτική. Στον κανονισμό του Π.Μ.Σ.
ορίζεται ο ανώτατος αριθμός απουσιών ανά μάθημα ή
επί του συνόλου των μαθημάτων του προγράμματος και
ο τρόπος αντιμετώπισής τους.
Άρθρο 10
Αξιολόγηση φοιτητών-Εξετάσεις
10.1 Οι μέθοδοι αξιολόγησης της προόδου των φοιτητών καθορίζονται από τον διδάσκοντα, ο οποίος μπορεί
να οργανώσει κατά την κρίση του γραπτές ή/και προφορικές εξετάσεις ή και να στηριχθεί σε ενδιάμεσες εξετά-
σεις προόδου, γραπτές εργασίες, εργαστηριακές ή κλινικές ασκήσεις ή και να εφαρμόσει συνδυασμό όλων των
παραπάνω. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας.
10.2 Αν η αξιολόγηση πραγματοποιείται με τελικές εξετάσεις, οι εξετάσεις διενεργούνται μετά την ολοκλήρωση
του ακαδημαϊκού εξαμήνου ή μετά την ολοκλήρωση του
διδακτικού έργου κάθε μαθήματος ή την ολοκλήρωση
κάθε εκπαιδευτικής δραστηριότητας, σύμφωνα με όσα
ορίζονται στον εσωτερικό κανονισμό του προγράμματος.
10.3 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
10.4 Δύναται να εφαρμόζονται εναλλακτικές μέθοδοι
για την αξιολόγηση φοιτητών με αναπηρία και ειδικές
εκπαιδευτικές ανάγκες.
10.5 Η αξιολόγηση των φοιτητών των προγραμμάτων
σπουδών δεύτερου κύκλου που οργανώνονται με μεθόδους εξ αποστάσεως εκπαίδευσης δύναται να πραγμα-
τοποιείται με εξ αποστάσεως εξετάσεις, υπό την προϋπόθεση ότι εξασφαλίζεται το αδιάβλητο της διαδικασίας
της αξιολόγησης.
10.6 Στις περιπτώσεις ασθένειας ή ανάρρωσης από
βαριά ασθένεια συνιστάται ο διδάσκων να διευκολύνει,
με όποιον τρόπο θεωρεί ο ίδιος πρόσφορο, τον φοιτητή
(π.χ. προφορική εξ αποστάσεως εξέταση). Κατά τις προφορικές εξετάσεις ο διδάσκων εξασφαλίζει ότι δεν θα
παρευρίσκεται μόνος του με τον εξεταζόμενο φοιτητή.
10.7 Η επίδοση στα μαθήματα εκτιμάται με βαθμούς
που δίνονται κατά τη διαδικασία ελέγχου των γνώσεων.
Κάθε μάθημα, άσκηση, εργαστήριο, καθώς και η ΜΔΕ
βαθμολογούνται αυτοτελώς. Η βαθμολογική κλίμακα
ορίζεται από το μηδέν έως το δέκα: Άριστα (8,5 έως
10), Λίαν Καλώς (6,5 έως 8,5 μη συμπεριλαμβανομένου)
και Καλώς (5 έως 6,5 μη συμπεριλαμβανομένου). Προβιβάσιμοι βαθμοί είναι το πέντε (5) και οι μεγαλύτεροί
του, εκτός αν ορίζεται διαφορετικά στον Κανονισμό του
Π.Μ.Σ.
10.8 Η τελική βαθμολογία για κάθε μάθημα μπορεί να
είναι αποτέλεσμα είτε μια συνολικής τελικής εξέτασης
είτε συνεκτίμησης επιμέρους αξιολογήσεων (ίσης ή διαφορετικής βαρύτητας) που αντιστοιχούν σε επιμέρους
πτυχές του διδακτικού έργου.
10.9 Η τελική βαθμολογία, καθώς και οι επιμέρους
αξιολογήσεις μπορούν να προκύπτουν ως αποτέλεσμα
γραπτών ή/και προφορικών ή/και πρακτικών εξετάσεων
ή/και της όλης απόδοσης της συμμετοχής του φοιτητή
στην εκπαιδευτική διαδικασία, ιδίως από παρουσίαση
εργασιών για ειδικά θέματα που αποσκοπούν στην
εμπέδωση των γνώσεων και την ανάπτυξη της κριτικής
ικανότητας και της επιστημονικής σκέψης του φοιτητή.
10.10 Στην περίπτωση που χρησιμοποιούνται άλλες
μορφές αξιολόγησης, εκτός ή πέρα από την τελική
εξέταση, πρέπει να λαμβάνεται υπόψη η δυνατότητα
ίσης πρόσβασης όλων των ενδιαφερομένων φοιτητών
στα απαραίτητα μέσα. Για τους φοιτητές με αναπηρία
λαμβάνονται υπόψη οι σχετικές οδηγίες της Μονάδας
Προσβασιμότητας Φοιτητών με αναπηρία.
10.11 Σε περίπτωση που για τη διδασκαλία μαθήματος
έχει διαιρεθεί το ακροατήριο σε τμήματα, λαμβάνεται
μέριμνα για την ομοιομορφία της εξέτασης και των κριτηρίων αξιολόγησης.
10.12 Η Συνέλευση της Σχολής ή η Επιτροπή Προγράμματος Σπουδών προσδιορίζει, στο μέτρο του δυνατού,
το πρόγραμμα των γραπτών εξετάσεων στην αρχή κάθε
εξαμήνου.
10.13 Τα αποτελέσματα των εξετάσεων ανακοινώνονται από τον διδάσκοντα και αποστέλλονται στη Γραμ-
ματεία του Π.Μ.Σ. και της Σχολής σε χρονικό διάστημα
που προβλέπεται στον Κανονισμό του Π.Μ.Σ.. Σε περίπτωση που κατ’ επανάληψη σημειώνεται υπέρβαση
του ανωτέρω ορίου από διδάσκοντα, ο Διευθυντής του
Π.Μ.Σ. ενημερώνει σχετικά τη Συνέλευση της Σχολής ή
την Επιτροπή Προγράμματος Σπουδών.
10.14 Μαθήματα στα οποία κάποιος δεν έλαβε προΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
βιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
10.15 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλ-
μα, ύστερα από έγγραφο του αρμόδιου διδάσκοντα και
απόφαση της Συνέλευσης του Τμήματος ή της Επιτροπής
Προγράμματος Σπουδών.
10.16 Αν ο φοιτητής αποτύχει περισσότερες από τρεις
(3) φορές στο ίδιο μάθημα, ακολουθείται η διαδικασία
που ορίζει η ισχύουσα νομοθεσία.
10.17 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για ένα (1) χρόνο.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης ή της Επιτροπής Προγράμματος Σπουδών συντάσσεται σχετικό
πρακτικό και καταστρέφονται - εκτός αν εκκρεμεί σχετική ποινική, πειθαρχική ή οποιαδήποτε άλλη διοικητική
διαδικασία.
10.18 Ο υπολογισμός του βαθμού του τίτλου σπουδών
γίνεται σύμφωνα με τα προβλεπόμενα από τον Κανονισμό του Π.Μ.Σ..
Άρθρο 11
Δικαιώματα-Υποχρεώσεις
μεταπτυχιακών φοιτητών
11.1 Οι μεταπτυχιακοί φοιτητές έχουν τα δικαιώματα
που προβλέπει ο Εσωτερικός Κανονισμός Λειτουργίας
του ΠΚ και ο Κανονισμός του Προγράμματος Μεταπτυχιακών Σπουδών στο οποίο φοιτούν.
11.2 Οι μεταπτυχιακοί φοιτητές λαμβάνουν παράρτημα διπλώματος στην ελληνική και την αγγλική γλώσσα,
σύμφωνα με τις κείμενες διατάξεις.
11.3 Τα Π.Μ.Σ. του Ιδρύματος, σύμφωνα με όσα ορίζονται στον κανονισμό του Προγράμματος, δύνανται να
χορηγούν στους μεταπτυχιακούς φοιτητές,
α) υποτροφίες αριστείας και βραβεία, με κριτήριο την
επίδοσή τους στις σπουδές και την ατομική ή την οικογενειακή οικονομική τους κατάσταση, με πλήρη ή μερική
απαλλαγή από τα τέλη φοίτησης και
β) ανταποδοτικές υποτροφίες για την παροχή ερευνητικού, επιστημονικού, διοικητικού, τεχνικού και λοιπού
υποστηρικτικού έργου των δραστηριοτήτων της Σχολής.
Κάθε είδους υποτροφίες, χρηματικά βραβεία και ανταποδοτικές υποτροφίες που χορηγούνται στο πλαίσιο
του παρόντος, δεν υπόκεινται σε οποιονδήποτε φόρο,
κράτηση, ασφαλιστική εισφορά και ειδική εισφορά αλληλεγγύης του άρθρου 43Α του Κώδικα Φορολογίας
Εισοδήματος (ν. 4172/2013, Α’ 167). Κατά την πληρωμή
δαπανών υποτροφιών και χρηματικών βραβείων δεν
απαιτείται η προσκόμιση φορολογικής και ασφαλιστικής
ενημερότητας του δικαιούχου.
11.3.1 Υποτροφίες αριστείας
Τα Π.Μ.Σ. δύνανται να χορηγούν υποτροφίες αριστείας. Ο μέγιστος αριθμός υποτροφιών ορίζεται στον κανο-
νισμό του κάθε Π.Μ.Σ.. Οι υποτροφίες απαλλάσσουν τους
δικαιούχους τους από τα τέλη φοίτησης του τελευταίου
εξαμήνου διδασκαλίας μαθημάτων (πριν από το εξάμηνο
εκπόνησης της διπλωματικής εργασίας).
Προϋποθέσεις:
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές που έχουν ολοκληρώσει το ήμισυ της κανονικής διάρκειας φοίτησης. Οι
υποψήφιοι δεν πρέπει να κατέχουν έμμισθη θέση στον
δημόσιο ή τον ιδιωτικό τομέα ή να έχουν επιχειρηματική δραστηριότητα, ούτε να λαμβάνουν υποτροφία από
άλλον φορέα για το συγκεκριμένο χρονικό διάστημα.
Κριτήρια:
- Βαθμολογική επίδοση στα μαθήματα
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο φοιτητής
αποποιηθεί την υποτροφία, παρέχεται στον επόμενο στη
σειρά κατάταξης.
Διαδικασία:
Οι φοιτητές μετά την πρόσκληση υποβάλλουν αίτηση
στη Γραμματεία της Σχολής που έχει τη διοικητική υποστήριξη του Π.Μ.Σ. με τα απαραίτητα δικαιολογητικά.
Η Συνέλευση της Σχολής ή η Επιτροπή Προγράμματος
Σπουδών εξετάζει τις υποψηφιότητες και αποφασίζει
σχετικά.
11.3.2 Ανταποδοτικές υποτροφίες
Η Συνέλευση της Σχολής ή η Επιτροπή Προγράμματος
Σπουδών δύναται να χορηγεί έως τρεις (3) ανταποδοτικές υποτροφίες για διεξαγωγή επικουρικού διδακτικού
έργου σε προγράμματα σπουδών α’ κύκλου σε μεταπτυχιακούς φοιτητές ανάλογα με τον αριθμό εισακτέων
του Π.Μ.Σ. και τις οικονομικές δυνατότητες του Προγράμματος.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών α’ κύκλου, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
Για τη χορήγηση ανταποδοτικών υποτροφιών ισχύουν οι προϋποθέσεις, τα κριτήρια και η διαδικασία της
παρ. 8.1, ανάλογα με τις ανάγκες του κάθε Π.Μ.Σ. και
έπειτα από απόφαση της Συνέλευσης της Σχολής ή της
Επιτροπής Προγράμματος Σπουδών.
Οι ώρες απασχόλησης των μεταπτυχιακών φοιτητών
και το ύψος των ανταποδοτικών υποτροφιών ορίζονται στον κανονισμό του κάθε Π.Μ.Σ. Το ανώτατο όριο
του ποσού της ανταποδοτικής υποτροφίας δύναται να
ανέρχεται, με απόφαση της Συνέλευσης της Σχολής ή
της Επιτροπής Προγράμματος Σπουδών, στο σύνολο των
τελών φοίτησης.
Το κόστος των ανταποδοτικών υποτροφιών δύναται
να βαρύνει τον προϋπολογισμό έργων/προγραμμάτων,
τα οποία χρηματοδοτούνται από ιδιωτικούς, διεθνείς και
ίδιους πόρους του άρθρου 230 του ν. 4957/2022,
11.4 Οι φοιτητές μονοτμηματικών Π.Μ.Σ. μπορούν να
επιλέξουν έως δύο (2) μαθήματα από άλλο Π.Μ.Σ. του ΠΚ
ή άλλων ΑΕΙ, εφόσον το επιτρέπουν οι Κανονισμοί των
μονοτμηματικών Π.Μ.Σ. και τα αρμόδια όργανα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
Άρθρο 12
Τέλη φοίτησης
12.1 Εάν προβλέπεται η καταβολή τέλους φοίτησης
διδάκτρων, ορίζεται το ύψος τους ανά φοιτητή, ανά εξάμηνο, ανά ειδίκευση, για πλήρη και μερική φοίτηση. Τα
τέλη φοίτησης με κριτήριο την κάλυψη των εξόδων λειτουργίας του. Κάθε Σχολή ορίζει κοστοστρεφώς τα τέλη
φοίτησης και είναι εύλογο να υπάρχει διακύμανση τελών
φοίτησης ανά Π.Μ.Σ.. Το ύψος των τελών θα κρίνεται από
την Επιτροπή Μεταπτυχιακών Σπουδών του Ιδρύματος.
12.2 Η καταβολή των τελών φοίτησης πραγματοποιείται μετά την ολοκλήρωση της διαδικασίας επιλογής των
φοιτητών από το αρμόδιο όργανο του Π.Μ.Σ., σύμφωνα
με την απόφαση ίδρυσης και τις διατάξεις του ισχύοντος Κανονισμού του. Η καταβολή των τελών φοίτησης
αναστέλλεται υποχρεωτικά για όλους τους φοιτητές που
υποβάλλουν αίτηση απαλλαγής από τα τέλη φοίτησης
σύμφωνα με το επόμενο άρθρο.
12.3 Απαλλάσσονται από τα τέλη φοίτησης, όπου αυτά
προβλέπονται, οι φοιτητές Π.Μ.Σ., οι οποίοι πληρούν τα
οικονομικά ή κοινωνικά κριτήρια και τις προϋποθέσεις
αριστείας κατά τον πρώτο κύκλο σπουδών, σύμφωνα
με την ισχύουσα νομοθεσία. Η χρήση του δικαιώματος
απαλλαγής από την υποχρέωση καταβολής τελών φοίτησης παρέχεται αποκλειστικά για τη φοίτηση σε ένα (1)
μόνο Π.Μ.Σ. που οργανώνεται από ΑΕΙ της ημεδαπής. Σε
κάθε περίπτωση, ο συνολικός αριθμός των απαλλασσόμενων από τα τέλη φοίτησης φοιτητών δεν δύναται
να υπερβαίνει τον αριθμό που αντιστοιχεί στο τριάντα
τοις εκατό (30%) του συνόλου των εγγεγραμμένων φοιτητών ανά ακαδημαϊκό έτος. Αν κατά τον αριθμητικό
υπολογισμό του αριθμού των δικαιούχων απαλλαγής
από τα τέλη φοίτησης προκύπτει δεκαδικός αριθμός,
γίνεται στρογγυλοποίηση στην πλησιέστερη ακέραιη
μονάδα. Στην περίπτωση που ο αριθμός των δικαιούχων
απαλλαγής υπερβαίνει το τριάντα τοις εκατό (30%), οι
δικαιούχοι επιλέγονται με σειρά φθίνουσας κατάταξης
ως τη συμπλήρωση του αριθμού.
12.4 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας εισδοχής των φοιτητών στο Π.Μ.Σ. Η οικονομική κατάσταση
των υποψηφίων σε καμία περίπτωση δεν αποτελεί λόγο
μη επιλογής στο Π.Μ.Σ.
12.5 Δεν δικαιούνται απαλλαγής όσοι λαμβάνουν υποτροφία από άλλη πηγή, ούτε οι πολίτες τρίτων χωρών.
12.6 Η εξέταση των αιτήσεων και της συνδρομής των
κριτηρίων απαλλαγής από τα τέλη φοίτησης πραγματοποιείται από τη Συνέλευση της Σχολής στην περίπτωση
μονοτμηματικού Π.Μ.Σ. ή από την Επιτροπή Προγράμματος Σπουδών σε περίπτωση διατμηματικού ή διιδρυ-
ματικού Π.Μ.Σ., αντίστοιχα, και εκδίδεται αιτιολογημένη
απόφαση περί αποδοχής ή απόρριψης της αίτησης.
Με αιτιολογημένη απόφαση της Συνέλευσης της Σχολής,
κατόπιν εισήγησης της ΣΕ του Π.Μ.Σ., φοιτητές του Π.Μ.Σ.
δύναται να απαλλάσσονται, εν όλω ή εν μέρει, από την
υποχρέωση καταβολής διδάκτρων, υπό την προϋπόθεση
παροχής έργου προς το πρόγραμμα ή το Α.Ε.Ι.. Λεπτομέρειες σχετικά με την εφαρμογή της παρούσας δύνανται να
προβλέπονται στον Κανονισμό του οικείου Π.Μ.Σ.
12.7 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης να θεωρείται η
31η Δεκεμβρίου του έτους γέννησης.
12.8 Τα μέλη των κατηγοριών ΕΕΠ, ΕΔΙΠ, ΕΤΕΠ, που
γίνονται δεκτοί ως υπεράριθμοι σύμφωνα με τη διάταξη
της περ. γ της παρ. 9.5 του άρθρου 9 του παρόντος κανονισμού απαλλάσσονται από την καταβολή διδάκτρων.
12.9 Σε περίπτωση που φοιτούν ταυτόχρονα στο ίδιο
Π.Μ.Σ. του ΠΚ μέλη της ίδιας οικογένειας μέχρι β’ βαθμού
συγγένειας εξ αίματος ή εξ αγχιστείας, υπάρχει η δυνατότητα να παρέχεται μείωση στα καταβαλλόμενα τέλη
φοίτησης κατά 50%.
Άρθρο 13
Προγράμματα ανταλλαγής φοιτητών
Οι μεταπτυχιακοί φοιτητές του ΠΚ δύνανται να εγγραφούν σε Π.Μ.Σ. του ιδίου ή άλλων ΑΕΙ της ημεδαπής ή της
αλλοδαπής στο πλαίσιο εκπαιδευτικών ή ερευνητικών
προγραμμάτων συνεργασίας σύμφωνα με την ισχύουσα
νομοθεσία.
Άρθρο 14
Διαγραφή μεταπτυχιακών φοιτητών
Η Συνέλευση της Σχολής ή η Επιτροπή Προγράμματος
Σπουδών, μετά την εισήγηση της ΣΕ, δύναται να αποφασίσει τη διαγραφή μεταπτυχιακών φοιτητών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμ-
μα, σύμφωνα με τα όσα ορίζονται στον κανονισμό του
Προγράμματος,
- υπερβούν τη μέγιστη χρονική διάρκεια φοίτησης
στο Π.Μ.Σ., όπως αυτή ορίζεται από τον κανονισμό του
εκάστοτε Π.Μ.Σ.,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι οι μεταπτυχιακοί φοιτητές.
Άρθρο 15
Απονομή Διπλώματος Μεταπτυχιακών Σπουδών
15.1 Η απόκτηση Διπλώματος Μεταπτυχιακών Σπουδών (ΔΜΣ) γίνεται με τη συμπλήρωση του ελάχιστου
αριθμού μαθημάτων και πιστωτικών μονάδων που απαιτούνται για τη λήψη του ΔΜΣ, καθώς και την επιτυχή
ολοκλήρωση της μεταπτυχιακής διπλωματικής εργασίας
(όπου αυτή προβλέπεται). Η Συνέλευση της Σχολής στην
περίπτωση μονοτμηματικού Π.Μ.Σ. ή η Επιτροπή Προγράμματος Σπουδών στην περίπτωση διατμηματικού,
διιδρυματικού, ή κοινού Π.Μ.Σ. διαπιστώνει την ολοκλήρωση των σπουδών προκειμένου να χορηγηθεί το ΔΜΣ.
15.2 Με την ολοκλήρωση της ανωτέρω διαδικασίας
χορηγείται στον μεταπτυχιακό φοιτητή βεβαίωση περάτωσης σπουδών, χάνεται η φοιτητική του ιδιότητα και
παύει η συμμετοχή του στα συλλογικά όργανα διοίκησης
του Πανεπιστημίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
15.3 Ο τύπος του ΔΜΣ ανά είδος Π.Μ.Σ. είναι κοινός
για όλες τις Σχολές του ΠΚ και καθορίζεται με απόφαση
της Συγκλήτου.
15.4 Ανάκληση Τίτλου
Δίπλωμα Μεταπτυχιακών Σπουδών που χορηγήθηκε
είναι δυνατόν να ανακληθεί ή ακυρωθεί αν αποδειχθεί
ότι δεν συνέτρεχαν την εποχή της απόκτησής του οι εκ
του νομικού και θεσμικού πλαισίου προϋποθέσεις κτήσης του. Το αρμόδιο όργανο που εξέδωσε τη διοικητική
πράξη ή που έχει την αρμοδιότητα έκδοσης της είναι
αρμόδιο και για την ανάκληση της. Η ανάκληση ή ακύρωση γίνεται μετά από απόφαση του αρμοδίου οργάνου,
η οποία κοινοποιείται στον Πρύτανη του Ιδρύματος.
Άρθρο 16
Δίπλωμα Μεταπτυχιακών Σπουδών
16.1 Ο τίτλος του ΔΜΣ που διοργανώνεται από μια
Σχολή του ΠΚ υπογράφεται από τον Πρύτανη και τον
Κοσμήτορα της Σχολής.
16.2 Σε περίπτωση Διατμηματικού, Διιδρυματικού και
Κοινού Π.Μ.Σ., οι τίτλοι απονέμονται από τη Γραμματεία
της Σχολής ή του Τμήματος που έχει τη γραμματειακή
υποστήριξη και αναφέρουν όλα τα συνεργαζόμενα μέρη,
Σχολές, Τμήματα, Ιδρύματα και Ερευνητικά κέντρα.
16.2.1 Σε περίπτωση Διατμηματικού Π.Μ.Σ., ο τίτλος
υπογράφεται από τον Πρύτανη, τον Διευθυντή του
Π.Μ.Σ. και τον Γραμματέα της Σχολής που έχει τη διοικητική υποστήριξη του Π.Μ.Σ.
16.2.2 Σε περίπτωση Διιδρυματικού Π.Μ.Σ. που διοργανώνεται από Σχολή του ΠΚ σε συνεργασία με Τμήμα/
Σχολή ή Τμήματα/Σχολές άλλων Α.Ε.Ι. ή/και με ερευνητικά κέντρα της ημεδαπής, ο τίτλος υπογράφεται από
τον Πρύτανη του ΠΚ, τον Διευθυντή του Π.Μ.Σ. και τον
Γραμματέα του Τμήματος ή της Σχολής που έχει τη διοικητική υποστήριξη του Π.Μ.Σ., εκτός αν άλλως ορίζεται
στο Ειδικό Πρωτόκολλο Συνεργασίας του Π.Μ.Σ..
16.2.3 Σε περίπτωση Κοινού Π.Μ.Σ. που διοργανώνεται
από Σχολή του ΠΚ σε συνεργασία με Σχολή/Τμήμα ή Σχολές/Τμήματα ομοταγών ιδρυμάτων ή/και με ερευνητικά
κέντρα της αλλοδαπής, χορηγείται χωριστός τίτλος, εφόσον το σχετικό Ειδικό Πρωτόκολλο Συνεργασίας δεν ορί-
ζει διαφορετικά, ο οποίος υπογράφεται από τον Πρύτανη
του ΠΚ, τον Διευθυντή του Π.Μ.Σ. και τον Γραμματέα της
Σχολής που έχει τη διοικητική υποστήριξη του Π.Μ.Σ..
Αν το Ειδικό Πρωτόκολλο Συνεργασίας προβλέπει ότι
η επιτυχής ολοκλήρωση του κοινού Π.Μ.Σ. συνεπάγεται την απόκτηση ενός ενιαίου τίτλου σπουδών από τα
συνεργαζόμενα ιδρύματα, τότε ο τίτλος υπογράφεται
από τον Πρύτανη του ΠΚ, τον Διευθυντή του Π.Μ.Σ., τον
Γραμματέα της Σχολής του Π.Μ.Σ. που συμμετέχει στο
πρόγραμμα, καθώς και από τα αντίστοιχα αρμόδια όργανα των συνεργαζόμενων ιδρυμάτων.
16.3 Ο τίτλος εκδίδεται στην ελληνική γλώσσα. Στην
περίπτωση που το Π.Μ.Σ. δεν έχει αποκλειστικά ως γλώσσα διδασκαλίας την ελληνική, ο τίτλος, καθώς και πάσης
φύσεως πιστοποιητικά, έγγραφα και βεβαιώσεις εκδίδονται στην ξένη γλώσσα διδασκαλίας. Αν οι ξένες γλώσσες
διδασκαλίας είναι περισσότερες της μίας, τότε ο τίτλος,
καθώς και πάσης φύσεως πιστοποιητικά, έγγραφα και
βεβαιώσεις εκδίδονται στην αγγλική γλώσσα.
16.4 Ο τίτλος του ΔΜΣ χορηγείται σε ένα πρωτότυπο
σε περγαμηνή, που εκδίδεται με δαπάνη του ενδιαφερομένου. Το ποσόν της δαπάνης καθορίζεται με απόφαση
του αρμοδίου οργάνου του Ιδρύματος.
16.5 Το ΔΜΣ εκδίδεται μία και μόνο φορά, αποκλείεται
απολύτως η αλλαγή των στοιχείων που αναγράφει και
σε περίπτωση απώλειας τα στοιχεία αποδεικνύονται από
το πιστοποιητικό αποφοίτησης. Στο Δίπλωμα αναγράφονται η Σχολή ή τα Τμήματα ή και τα Ιδρύματα που
συμμετέχουν στην οργάνωση του Π.Μ.Σ., η ημερομηνία
ανακήρυξης ως Διπλωματούχου, η χρονολογία έκδοσης
του ΔΜΣ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού φοιτητή, ο
βαθμός και ο χαρακτηρισμός αξιολόγησης. Στον απόφοιτο του Π.Μ.Σ. χορηγείται, πριν την απονομή, βεβαίωση
επιτυχούς παρακολούθησης και περάτωσης του Προγράμματος. Επιπλέον του ΔΜΣ, χορηγείται Παράρτημα
Διπλώματος στην Ελληνική και Αγγλική γλώσσα.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
17.1.1 Τα Π.Μ.Σ. αξιολογούνται στο πλαίσιο της περιοδικής αξιολόγησης/πιστοποίησης του Τμήματος που τα
διοργανώνει από την Εθνική Αρχή Ανώτατης Εκπαίδευσης (ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
17.1.2. Αν ένα Π.Μ.Σ. κατά το στάδιο της αξιολόγησής
του κριθεί ότι δεν πληροί τις προϋποθέσεις συνέχισης
της λειτουργίας του, λειτουργεί μέχρι την αποφοίτηση
των ήδη εγγεγραμμένων φοιτητών σύμφωνα με την
απόφαση ίδρυσης και τον κανονισμό μεταπτυχιακών
και διδακτορικών προγραμμάτων σπουδών.
17.1.3 Στην περίπτωση κοινού ευρωπαϊκού προγράμματος συνεργασίας με χώρα του Ευρωπαϊκού Χώρου
Ανώτατης Εκπαίδευσης, το Συμβούλιο Αξιολόγησης και
Πιστοποίησης (Σ.Α.Π.) της ΕΘ.Α.Α.Ε. δύναται να ορίσει
ως φορέα πιστοποίησης του προγράμματος συνεργασίας τον αντίστοιχο ευρωπαϊκό φορέα πιστοποίησης της
χώρας του ιδρύματος που θα μετέχει στη συνεργασία
και εφαρμόζει τα εκάστοτε ισχύοντα πρότυπα και τις
κατευθύνσεις (Ευρωπαϊκά Πρότυπα και Κατευθυντήριες Οδηγίες για τη Διασφάλιση της Ποιότητας) που θέτει
το Ευρωπαϊκό Δίκτυο για τη Διασφάλιση της Ποιότητας
στην Ανώτατη Εκπαίδευση (European Association for
Quality Assurance in Higher Education-ENQA).
17.1.4 Κοινά Διεθνή Διιδρυματικά Προγράμματα Μεταπτυχιακών Σπουδών δύνανται να πιστοποιούνται
από την ΕΘ.Α.Α.Ε. Κατά την πιστοποίησή τους εφαρμόΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
ζονται τα πρότυπα ποιότητας του Ευρωπαϊκού Χώρου
Τριτοβάθμιας Εκπαίδευσης, χωρίς την εφαρμογή πρόσθετων εθνικών κριτηρίων ποιότητας, σύμφωνα με την
Ευρωπαϊκή Οδηγία για τη Διασφάλιση Ποιότητας των
κοινών προγραμμάτων σπουδών (European Approach
for Quality Assurance of Joint Programmes). Δεν απαιτείται η πιστοποίηση Κ.Δ.Δ.Π.Σ., στα οποία συμμετέχει
το ΠΚ, εφόσον έχουν πιστοποιηθεί από οποιαδήποτε
Ευρωπαϊκή Αρχή Πιστοποίησης, μέλος του Ευρωπαϊκού
Οργανισμού για τη Διασφάλιση Ποιότητας στην Τριτοβάθμια Εκπαίδευση (European Association for Quality
Assurance in Higher Education).
17.2 Εσωτερική αξιολόγηση
17.2.1 Η εσωτερική αξιολόγηση των Π.Μ.Σ. πραγματοποιείται σε ετήσια βάση από τη Μονάδα Διασφάλισης
Ποιότητας (ΜΟ.ΔΙ.Π.) του Ιδρύματος. Στη διαδικασία της
εσωτερικής αξιολόγησης συμμετέχουν όλοι οι εμπλεκόμενοι στην υλοποίηση των ενεργειών και των δράσεων
του Π.Μ.Σ. και πιο συγκεκριμένα, οι φοιτητές, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ..
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ και με όσα ειδικότερα
ορίζονται στον Κανονισμό Μεταπτυχιακών Σπουδών του
κάθε Π.Μ.Σ. λαμβάνοντας υπόψη τις ιδιαιτερότητές του.
17.2.2 Η διαδικασία εσωτερικής αξιολόγησης των
Π.Μ.Σ. περιλαμβάνει την αποτίμηση του διδακτικού
έργου, καθώς και όλων των ακαδημαϊκών λειτουργιών
και δράσεών του. Το Πρόγραμμα Σπουδών αξιολογείται συστηματικά σε συνεχή βάση με τη συμμετοχή των
φοιτητών.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους φοιτητές,
γ) ο βαθμός ικανοποίησης των προσδοκιών των φοιτητών από το Πρόγραμμα Σπουδών, τις προσφερόμενες
υπηρεσίες υποστήριξης των σπουδών τους και το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές του Π.Μ.Σ..
17.2.3 Τα αποτελέσματα της εσωτερικής αξιολόγησης
αποτυπώνονται σε ειδικό πρακτικό που συντάσσεται
από τη ΜΟ.ΔΙ.Π., στο οποίο περιγράφονται αναλυτικά
τα ευρήματα της αξιολόγησης, οι προτεινόμενες βελτιωτικές ενέργειες, το χρονοδιάγραμμα υλοποίησής τους,
οι εμπλεκόμενοι σε αυτές και οι απαιτούμενοι πόροι.
17.2.4 Η διαδικασία αξιοποίησης των αποτελεσμάτων
της εσωτερικής αξιολόγησης ορίζεται στον οικείο Κανονισμό και αποβλέπει στη βελτίωση της ποιότητας των
σπουδών και των παροχών του προγράμματος, τη διασφάλιση της βιωσιμότητας και της επάρκειας των πόρων
και των υποδομών που απαιτούνται για την υλοποίησή
του, και την ανατροφοδότηση των διδασκόντων ώστε
να βελτιώσουν τη διδακτική του προσέγγιση.
17.2.5 Οι ετήσιες εσωτερικές εκθέσεις αξιολόγησης, οι
δείκτες παρακολούθησης και οι σχετικοί πίνακες προβλέπεται να δημοσιεύονται στην ιστοσελίδα του Π.Μ.Σ.,
ώστε να διευκολύνεται η διαδικασία πληροφόρησης.
Β. ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
Άρθρο 1
Οργάνωση Διδακτορικών Σπουδών
1.1 Οι διδακτορικές σπουδές οργανώνονται από τις
Σχολές του ΠΚ βάσει της ισχύουσας νομοθεσίας, του
Εσωτερικού Κανονισμού Λειτουργίας του ΠΚ, του παρόντος Κανονισμού και των Κανονισμών των Προγραμμά-
των Διδακτορικών Σπουδών των Σχολών του ΠΚ. Οι Διδακτορικές Σπουδές αποτελούν σπουδές τρίτου κύκλου
και οδηγούν σε τίτλο σπουδών επιπέδου 8 σύμφωνα με
το Ευρωπαϊκό Πλαίσιο Προσόντων (EQF) και το Εθνικό
Πλαίσιο Προσόντων (ΕΠΠ).
1.2 Τα προγράμματα διδακτορικών σπουδών αποσκοπούν στην προαγωγή της πρωτότυπης επιστημονικής
έρευνας και στην ουσιαστική συνεισφορά στην εξέλιξη
της γνώσης τουλάχιστον σε έναν (1) επιστημονικό κλάδο
και οδηγούν στην απόκτηση διδακτορικού διπλώματος
μετά την εκπόνηση και την επιτυχή υποστήριξη διδακτορικής διατριβής. Περιλαμβάνουν την υποχρεωτική
εκπόνηση διδακτορικής διατριβής σε αντικείμενο που
σχετίζεται με την επιστημονική περιοχή της Σχολής και
δύνανται να περιλαμβάνουν αυτοτελές πρόγραμμα μαθημάτων διδακτορικών σπουδών, το οποίο συνίσταται
στην παρακολούθηση και επιτυχή περάτωση ολοκληρωμένου κύκλου μαθημάτων ή άλλων εκπαιδευτικών
ή ερευνητικών δραστηριοτήτων, που αντιστοιχούν κατ’
ελάχιστον σε τριάντα (30) πιστωτικές μονάδες [European
Credit Transfer and Accumulation System (ECTS)]. Τα
ανωτέρω ορίζονται στους Κανονισμούς των Προγραμμάτων Διδακτορικών Σπουδών των Σχολών του ΠΚ.
1.3 Προγράμματα διδακτορικών σπουδών για την
εκπόνηση διδακτορικής διατριβής με συνεπίβλεψη διοργανώνονται από ένα Τμήμα Α.Ε.Ι. σε συνεργασία με
τμήματα, ιδρύματα και φορείς που προβλέπονται στην
ισχύουσα νομοθεσία. Μεταξύ των συνεργαζόμενων
φορέων καταρτίζεται Ειδικό Πρωτόκολλο Συνεργασίας (Ε.Π.Σ.), το οποίο εγκρίνεται από τις Συγκλήτους των
πανεπιστημίων και τα αρμόδια όργανα διοίκησης των
άλλων φορέων.
Ειδικά στις περιπτώσεις συνεργασίας με άλλα Α.Ε.Ι.
της ημεδαπής, καθώς και με αναγνωρισμένα ιδρύματα της αλλοδαπής, η επιτυχής ολοκλήρωση του κοινού
προγράμματος διδακτορικών σπουδών του παρόντος
δύναται να οδηγεί στην απονομή ενός ενιαίου τίτλου
σπουδών από τα συνεργαζόμενα ιδρύματα, σύμφωνα
με το Ειδικό Πρωτόκολλο Συνεργασίας, το οποίο καταρτίζεται από τα συνεργαζόμενα Τμήματα και εγκρίνεται
με απόφαση της Συγκλήτου του Α.Ε.Ι.
1.4 Διδακτορικά του άρθρου 96 του ν. 4957/2022 («Βιομηχανικά διδακτορικά»)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
Υποψήφιοι που πληρούν τις προϋποθέσεις εγγραφής
σε προγράμματα διδακτορικών σπουδών, δύνανται να
υποβάλουν αίτηση για την εκπόνηση διδακτορικής διατριβής σε συνεργασία με επιχείρηση ή βιομηχανία, που
εδρεύει ή παράρτημά της λειτουργεί στην ημεδαπή, η
οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
Με Πρωτόκολλο Συνεργασίας μεταξύ του ΠΚ, της συνεργαζόμενης επιχείρησης ή βιομηχανίας και του υπο-
ψήφιου διδάκτορα, το οποίο εγκρίνεται από τη Σύγκλητο
του ΠΚ, κατόπιν εισήγησης της Σχολής, καθορίζονται οι
ειδικότεροι όροι συνεργασίας για την εκπόνηση διδακτορικής διατριβής στην επιχείρηση ή τη βιομηχανία και
την εξαγωγή των ερευνητικών αποτελεσμάτων, τη χρήση
υποδομών του εξοπλισμού του ΠΚ, αν η έρευνα διεξάγεται εντός του ΠΚ τις υποχρεώσεις και τα δικαιώματα κάθε
συμβαλλόμενου μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας και
βιομηχανικής ιδιοκτησίας, σύμφωνα με τις διατάξεις του
Κανονισμού ή Οδηγού Μεταφοράς Τεχνολογίας, επί του
έργου που διεξάγεται κατά τη διάρκεια εκπόνησης της
διδακτορικής διατριβής.
Οι όροι και οι προϋποθέσεις εκπόνησης των ως άνω
διδακτορικών, η συνεργασία με ιδιωτικούς φορείς για
την εκπόνηση της διδακτορικής έρευνας σε αυτούς, και
οι όροι και η δυνατότητα εκπροσώπησης του φορέα,
χωρίς δικαίωμα ψήφου, στις συνεδριάσεις της τριμελούς
συμβουλευτικής επιτροπής και στην επταμελή εξεταστική επιτροπή, εκφράζοντας τις απόψεις του, ορίζονται
στους Κανονισμούς των Προγραμμάτων Διδακτορικών
Σπουδών των Σχολών του ΠΚ.
Άρθρο 2
Όργανα
2.1 Αρμόδια όργανα για την ίδρυση και τη λειτουργία
των Διδακτορικών Σπουδών είναι η Σύγκλητος και η Συνέλευση της Σχολής.
2.2 Η Γραμματεία της Σχολής υποστηρίζει γραμματειακά και διοικητικά τις διδακτορικές σπουδές (προκήρυξη,
εγγραφές, τήρηση αρχείου κ.ά.).
Άρθρο 3
Προκήρυξη θέσεων υποψήφιων διδακτόρων
3.1 Οι Σχολές μπορούν είτε να υιοθετήσουν τη διαδικασία προκήρυξης ή πρόσκλησης για εκδήλωση ενδια-
φέροντος εκπόνησης διδακτορικής διατριβής, είτε να
δέχονται αιτήσεις σε συγκεκριμένες χρονικές περιόδους
ή καθ’ όλη τη διάρκεια του ακαδημαϊκού έτους, σύμφωνα με τα οριζόμενα στους Κανονισμούς Προγραμμάτων
Διδακτορικών Σπουδών των Σχολών του ΠΚ.
3.2 Οι προκηρύξεις και οι προσκλήσεις δημοσιοποιούνται και αναρτώνται στους διαδικτυακούς τόπους της
Σχολής και του ΠΚ.
3.3 Οι προϋποθέσεις, οι όροι, οι προθεσμίες και οι διαδικασίες κατάθεσης υποψηφιοτήτων και επιλογής υπο-
ψήφιων διδακτόρων, καθώς και πρόσθετες υποχρεώσεις
αυτών, ρήτρες, παραδοτέα, μνημονεύονται ρητά στις
σχετικές προκηρύξεις και προσκλήσεις και στον οικείο
Κανονισμό Προγράμματος Διδακτορικών Σπουδών.
3.4 Ο κατώτατος και ανώτατος αριθμός υποψηφίων
διδακτόρων καθορίζεται σύμφωνα με τον αριθμό των
μελών ΔΕΠ, τον μέγιστο αριθμό διδακτορικών διατριβών που δύναται να επιβλέπει το ίδιο μέλος ΔΕΠ, την
υλικοτεχνική υποδομή, τις αίθουσες διδασκαλίας, και την
απορρόφηση των διδακτόρων από την αγορά εργασίας.
Άρθρο 4
Επιλογή υποψήφιων διδακτόρων
4.1 Δικαίωμα υποβολής αίτησης για την εγγραφή σε
πρόγραμμα διδακτορικών σπουδών έχει όποιος είναι
κάτοχος μεταπτυχιακού διπλώματος που έχει χορηγηθεί από Α.Ε.Ι. της ημεδαπής ή αλλοδαπής, ή απόφοιτος
προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρκειας, που αντιστοιχεί σε τριακό-
σιες (300) πιστωτικές μονάδες, ECTS, εφόσον υφίσταται
σχετική πρόβλεψη στον Κανονισμό του Προγράμματος
Διδακτορικών Σπουδών. Η επιλογή των υποψηφίων διδακτόρων σε κάθε Πρόγραμμα Διδακτορικών Σπουδών
πραγματοποιείται με απόφαση της Συνέλευσης της Σχολής που έχει αναλάβει την υποστήριξη του Προγράμμα-
τος Διδακτορικών Σπουδών.
4.2 Τα απαιτούμενα δικαιολογητικά και η διαδικασία επιλογής υποψηφίων διδακτόρων ορίζονται στον
Κανονισμό του οικείου Προγράμματος Διδακτορικών
Σπουδών.
Άρθρο 5
Επίβλεψη διδακτορικής διατριβής
5.1 Ορισμός Επιτροπών
Ο ορισμός του επιβλέποντος, των μελών της Τριμελούς
Συμβουλευτικής Επιτροπής και των μελών της Επταμελούς Εξεταστικής Επιτροπής γίνεται σύμφωνα με τις δια-
τάξεις της ισχύουσας νομοθεσίας και τον Κανονισμό του
οικείου Προγράμματος Διδακτορικών Σπουδών.
Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1). Η τριμελής συμβουλευτική επιτροπή είναι αρμόδια για την υποστήριξη του υποψήφιου διδάκτορα κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
Ο επιβλέπων και τα μέλη της συμβουλευτικής επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
5.2 Αντικατάσταση μελών Τριμελούς Συμβουλευτικής
Επιτροπής
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του επιβλέποντος,
εκλείψει ή αδυνατεί να εκπληρώσει τα καθήκοντά του,
έπειτα από αίτημα του ίδιου ή του υποψήφιου διδάκτορα, με απόφαση της Συνέλευσης της Σχολής δύναται να
ορίζεται αντικαταστάτης του έως την ολοκλήρωση της
εκπόνησης της διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
5.3 Μετακίνηση/συνταξιοδότηση Επιβλέποντος
Αν ο επιβλέπων μετακινηθεί σε άλλη Σχολή του ΠΚ ή
Σχολή/Τμήμα άλλου Α.Ε.Ι. ή αφυπηρετήσει, συνεχίζει να
κατέχει την ιδιότητα του επιβλέποντος της διδακτορικής
διατριβής, εφόσον συναινεί, και ο τίτλος απονέμεται από
το ΠΚ.
5.4 Ο μέγιστος αριθμός διδακτορικών διατριβών που
δύναται να επιβλέπει το ίδιο μέλος ΔΕΠ ορίζεται στον
Κανονισμό του οικείου Προγράμματος Διδακτορικών
Σπουδών.
Άρθρο 6
Χρονική διάρκεια εκπόνησης
διδακτορικής διατριβής
6.1 Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
6.2 Ως ανώτατη χρονική διάρκεια ολοκλήρωσης της
διδακτορικής διατριβής ορίζονται τα έξι (6) ημερολογιακά έτη.
6.3 Με απόφαση της Συνέλευσης της Σχολής δύναται
να παρατείνεται η ανώτατη χρονική διάρκεια εκπόνησης
διδακτορικής διατριβής, κατόπιν αιτήματος του υποψήφιου διδάκτορα και σύμφωνης γνώμης της τριμελούς
συμβουλευτικής επιτροπής για σπουδαίο λόγο. Η ανώτατη χρονική διάρκεια της παράτασης και τα ειδικότερα
θέματα σχετικά με το δικαίωμα παράτασης της χρονικής
διάρκειας εκπόνησης διδακτορικής διατριβής καθορίζονται στον Κανονισμό του οικείου Προγράμματος Διδα-
κτορικών Σπουδών.
Άρθρο 7
Δικαιώματα και υποχρεώσεις
υποψηφίων διδακτόρων
7.1 Οι υποψήφιοι διδάκτορες έχουν τα δικαιώματα που
προβλέπει ο Εσωτερικός Κανονισμός Λειτουργίας του
ΠΚ και ο Κανονισμός του Προγράμματος Διδακτορικών
Σπουδών στο οποίο φοιτούν.
7.2 Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του ΠΚ και να
λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/
προγραμμάτων για την οικονομική ενίσχυση της διδακτορικής τους έρευνας.
7.3 Υποτροφίες
Το ΠΚ δύναται να παρέχει υποτροφίες σε υποψήφιους
διδάκτορες με κριτήρια αριστείας στο πλαίσιο της συνεχούς ενίσχυσης της αριστείας, της έρευνας, και της καινο-
τομίας στο ΠΚ των νέων επιστημόνων που το έχουν επιλέξει για να εκπονήσουν το διδακτορικό δίπλωμά τους,
με σκοπό την επιβράβευσή τους, την αποτελεσματική
ενίσχυση της παραγωγής νέας γνώσης, και την υποστήριξη της ανάπτυξης της ερευνητικής δραστηριότητας
του ΠΚ, όπως επίσης και ανταποδοτικές υποτροφίες για
παροχή έργου ή για συμμετοχή σε ερευνητικά και αναπτυξιακά έργα.
Οι υποτροφίες μπορούν να καλύπτονται είτε από
τα αποθεματικά του Ειδικού Λογαριασμού Κονδυλίων
Έρευνας είτε από πόρους αυτοχρηματοδοτούμενων
προγραμμάτων του ΠΚ, είτε από χρηματοδοτήσεις ερευνητικών ή/και αναπτυξιακών προγραμμάτων, είτε από
χορηγίες, είτε από δωρεές νομικών και φυσικών προσώπων, είτε από πόρους των Σχολών του ΠΚ.
Οι υποψήφιοι:
- Πρέπει να έχουν ολοκληρώσει το 1ο ή το 2ο ή το 3ο
έτος διδακτορικών σπουδών,
- δεν πρέπει να κατέχουν έμμισθη θέση στον δημόσιο
ή στον ιδιωτικό τομέα ούτε και να λαμβάνουν υποτροφία από οποιοδήποτε άλλο φορέα για το συγκεκριμένο
χρονικό διάστημα.
Έπειτα από πρόσκληση, οι υποψήφιοι διδάκτορες, που
πληρούν τους όρους και τις προϋποθέσεις, υποβάλλουν
αίτηση με τα απαραίτητα δικαιολογητικά για χορήγηση
υποτροφίας.
Ανάλογα με την πηγή χρηματοδότησης των υποτροφιών ορίζονται τα όργανα που είναι αρμόδια για τη διαδι-
κασία επιλογής των υποτρόφων (π.χ. Επιτροπή Ερευνών,
Συνέλευση Σχολής κ.λπ.)
7.3.1 Υποτροφίες αριστείας
Για τη χορήγηση υποτροφίας αριστείας, οι υποψήφιοι
δεν πρέπει να κατέχουν έμμισθη θέση στον δημόσιο
ή τον ιδιωτικό τομέα ή να έχουν επιχειρηματική δραστηριότητα, ούτε να λαμβάνουν υποτροφία από άλλον
φορέα για το συγκεκριμένο χρονικό διάστημα. Η διαδικασία απόδοσης υποτροφιών αριστείας περιγράφεται
στη συνέχεια.
Η εποπτεία της όλης διαδικασίας γίνεται από τριμελή
επιτροπή που ορίζει η Επιτροπή Μεταπτυχιακών Σπουδών του ΠΚ όταν η υποτροφία αφορά στο σύνολο των
υποψήφιων διδακτόρων του ΠΚ ή η Συνέλευση της Σχολής στην οποία φοιτά ο υποψήφιος διδάκτορας όταν η
υποτροφία αφορά τους υποψήφιους διδάκτορες συγκεκριμένης Σχολής του ΠΚ.
Τα κριτήρια για την αξιολόγηση και επιλογή του υποψήφιου υποτρόφου καθορίζονται από την Επιτροπή
Μεταπτυχιακών Σπουδών του ΠΚ όταν η υποτροφία
αφορά στο σύνολο των υποψήφιων διδακτόρων του
ΠΚ ή τη Συνέλευση της Σχολής όταν η υποτροφία αφορά
τους υποψήφιους διδάκτορες συγκεκριμένης Σχολής
του ΠΚ και πρέπει να περιλαμβάνουν κατ’ ελάχιστο τις
κατηγορίες πτυχίων, διπλωμάτων, και μεταπτυχιακών
διπλωμάτων, των οποίων που πρέπει να είναι κάτοχος ο
υποψήφιος, το μέγιστο χρονικό διάστημα που απομένει
για την αποφοίτησή του (δεδομένου ότι κατά τη διάρκεια της προκηρυσσόμενης υποτροφίας δεν πρέπει να
συμπληρώνεται η μέγιστη διάρκεια διδακτορικών σπουδών του υποψηφίου), ο βαθμός του πτυχίου ή διπλώμα-
τος του υποψηφίου, δημοσιεύσεις του υποψηφίου, και η
προτεινόμενη εργασία.
Η υποτροφία προκηρύσσεται από τη Σύγκλητο, η
οποία δύναται να ορίζει και ειδικές προϋποθέσεις επιλεξιμότητας καθώς και ειδικά κριτήρια αξιολόγησης,
πέραν των προτεινομένων, και ορίζει την καταληκτική
ημερομηνία υποβολής των αιτήσεων των υποψηφίων.
Η αίτηση του υποψηφίου περιγράφει το πλαίσιο/πλάνο
της προτεινόμενης ερευνητικής εργασίας που θα διεξάγει, πιθανά για να καλύψει μερικώς ή στο σύνολο τις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
απαιτήσεις για την εκπόνηση της διδακτορικής διατριβής
του, εφεξής καλούμενη εν συντομία «προτεινόμενη εργασία». Η τριμελής επιτροπή αξιολογεί και κατατάσσει τις
υποψηφιότητες και υποβάλλει το πρακτικό αξιολόγησης
και κατάταξης στη Σύγκλητο. Η Σύγκλητος εγκρίνει το
πρακτικό αξιολόγησης και κατάταξης και χορηγεί την
υποτροφία. Σε περίπτωση, ισοβαθμίας πραγματοποιείται
ηλεκτρονική κλήρωση από τη Σύγκλητο. Σε περίπτωση
που υποψήφιος διδάκτορας παραιτηθεί του δικαιώματος της υποτροφίας, αυτή παρέχεται στον επόμενο στη
σειρά κατάταξης.
Στην περίπτωση χρηματοδότησης της υποτροφίας
από τον Ειδικό Λογαριασμό Κονδυλίων Έρευνας, τις
ως άνω αρμοδιότητες της Συγκλήτου ασκεί η Επιτροπή
Ερευνών.
7.3.2 Ανταποδοτικές υποτροφίες
Η Συνέλευση της Σχολής δύναται να χορηγεί) ανταποδοτικές υποτροφίες σε ΥΔ για την υποστήριξη της εκ-
παιδευτικής διαδικασίας και τη διεξαγωγή επικουρικού
διδακτικού έργου σε προγράμματα σπουδών πρώτου
και δεύτερου κύκλου ανάλογα με τους διαθέσιμους πόρους. Οι υποψήφιοι δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ή να έχουν επιχειρηματική δραστηριότητα, ούτε να λαμβάνουν υπο-
τροφία από άλλον φορέα για το συγκεκριμένο χρονικό
διάστημα. Για τη χορήγηση ανταποδοτικών υποτροφιών
ακολουθείται η διαδικασία για τη χορήγηση υποτροφιών αριστείας έπειτα από απόφαση της Συνέλευσης της
Σχολής. Δύναται να συμπεριλαμβάνονται και κοινωνικά
κριτήρια για τη χορήγηση ανταποδοτικών υποτροφιών.
Οι ώρες απασχόλησης, έως είκοσι (20) εβδομαδιαίως,
των υποψήφιων διδακτόρων και το ανώτατο όριο ωριαίας αντιμισθίας καθορίζονται στον Κανονισμό του οικείου
Προγράμματος Διδακτορικών Σπουδών. Το κόστος των
ανταποδοτικών υποτροφιών δύναται να βαρύνει τον
προϋπολογισμό έργων/προγραμμάτων, τα οποία χρηματοδοτούνται από ιδιωτικούς, διεθνείς και ίδιους πόρους
του άρθρου 230 του ν. 4957/2022, καθώς και συγχρηματοδοτούμενων έργων του Εταιρικού Συμφώνου για το
Πλαίσιο Ανάπτυξης (ΕΣΠΑ). Η υποτροφία καταβάλλεται
μηνιαίως έπειτα από γραπτή βεβαίωση που υπογράφεται
από τον Κοσμήτορα της Σχολής του ΠΚ όπου φοιτά ο
ΥΔ. Η βεβαίωση εκδίδεται μετά από γραπτή εισήγηση
του επιβλέποντα καθηγητή, στην οποία αναγράφεται
ο ακριβής αριθμός ωρών παρουσίας και παροχής του
επικουρικού έργου.
7.4 Στους υποψήφιους διδάκτορες, με απόφαση της
Συνέλευσης της Σχολής, δύναται να ανατεθεί επικουρικό
διδακτικό έργο σε προγράμματα σπουδών πρώτου και
δεύτερου κύκλου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
7.5 Επιπλέον οι Υ.Δ., σύμφωνα με την ισχύουσα νομοθεσία και όσα ορίζονται στους Κανονισμούς των Προ-
γραμμάτων Διδακτορικών Σπουδών στα οποία φοιτούν:
- Έχουν τη δυνατότητα διεξαγωγής μέρους της έρευνάς τους σε άλλο ίδρυμα, ινστιτούτο ή ερευνητικό κέ-
ντρο της ημεδαπής ή της αλλοδαπής, με απόφαση της
Συνέλευσης της Σχολής.
- Ενθαρρύνονται να συμμετέχουν σε συνέδρια, ημερίδες κ.ά. τόσο στην ημεδαπή όσο και στην αλλοδαπή.
7.6 Οι Υ.Δ. έχουν τις παρακάτω, ελάχιστες, υποχρεώσεις:
- Να ανανεώνουν την εγγραφή τους ανά ακαδημαϊκό
έτος.
- Να συμμετέχουν σε επιστημονικές εκδηλώσεις του
ΠΚ με θέματα συναφή με το αντικείμενο της διατριβής
τους.
- Να παρέχουν επικουρικό διδακτικό έργο σύμφωνα
με τις ανάγκες των προγραμμάτων σπουδών πρώτου
και δεύτερου κύκλου της Σχολής, κατόπιν υπόδειξης του
επιβλέποντος.
- Να τηρούν τον Κανονισμό Προγραμμάτων Μεταπτυχιακών και Διδακτορικών Σπουδών του ΠΚ και τον
Κανονισμό του Προγράμματος Διδακτορικών Σπουδών
στο οποίο φοιτούν.
- Να σέβονται και να τηρούν τους κανόνες της ακαδημαϊκής δεοντολογίας και της έρευνας.
- Να εκπληρώνουν κάθε άλλη υποχρέωση που ορίζεται
από τον Κανονισμό του Προγράμματος Διδακτορικών
Σπουδών στο οποίο φοιτούν.
- Να υποβάλλουν εγγράφως αναλυτική έκθεση προόδου σε ετήσια βάση προς την τριμελή συμβουλευτική
επιτροπή και να παρουσιάζουν προφορικά την πρόοδο
αυτής σύμφωνα με όσα ορίζονται στον Κανονισμό του
Προγράμματος Διδακτορικών Σπουδών στο οποίο φοιτούν.
- Να συνεργάζονται με τον επιβλέποντα και τα μέλη της
Τριμελούς Συμβουλευτικής Επιτροπής για την επιτυχή
ολοκλήρωση της διατριβής τους.
- Να έχουν δημοσιεύσει ή να έχουν γίνει αποδεκτές για
δημοσίευση εργασίες σε διεθνή περιοδικά με κριτές. Οι
Κανονισμοί των Προγραμμάτων Διδακτορικών Σπουδών
των Σχολών του ΠΚ δύναται να ορίζουν επιπλέον κριτήρια σε σχέση με τις υποχρεώσεις δημοσίευσης εργασιών
πριν την παρουσίαση της διδακτορικής διατριβής.
- Να αναφέρουν, σε οποιαδήποτε δημοσίευση ή παρουσίαση εργασίας κατά τη διαδικασία εκπόνησης της
διδακτορικής διατριβής, ως πρώτη διεύθυνση τη Σχολή του ΠΚ όπου εκπονούν τη διατριβή τους μαζί με την
ιδρυματική διεύθυνση ηλεκτρονικής αλληλογραφίας.
- Κάθε άλλη υποχρέωση που ορίζεται από τον Κανονισμό του Προγράμματος Διδακτορικών Σπουδών στο
οποίο φοιτούν και από τον Κανονισμό Μεταπτυχιακών
και Διδακτορικών Σπουδών του ΠΚ.
Άρθρο 8
Εκπόνηση διδακτορικής διατριβής
8.1 Ο Υ.Δ. υποβάλλει κάθε έτος έκθεση προόδου της
διδακτορικής διατριβής. Η έκθεση υποβάλλεται στην
Συμβουλευτική Επιτροπή. Οι εκθέσεις προόδου και αξιολόγησής της κατατίθενται στη Γραμματεία της Σχολής
και αντίγραφο τους καταχωρείται στο φάκελο του ΥΔ.
8.2 Ο τίτλος της διδακτορικής διατριβής δύναται να
τροποποιηθεί, με τη σύμφωνη γνώμη του επιβλέποντος,
ύστερα από αιτιολογημένη αίτηση του Υ.Δ. και απόφαση
της Συνέλευσης της Σχολής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
8.3 Στο εσώφυλλο κάθε κατατιθέμενης διδακτορικής
διατριβής, αναφέρονται, σε εμφανές σημείο, η σύνθεση
της Τριμελούς Συμβουλευτικής Επιτροπής, καθώς και της
Επταμελούς Εξεταστικής Επιτροπής της διδακτορικής
διατριβής. Περαιτέρω οδηγίες συγγραφής της διδακτορικής διατριβής ορίζονται στους Κανονισμούς Προγραμ-
μάτων Διδακτορικών Σπουδών των Σχολών του ΠΚ.
Άρθρο 9
Εξέταση διδακτορικής διατριβής
9.1 Μετά από την ολοκλήρωση της συγγραφής της
διδακτορικής διατριβής, ο Υ.Δ. υποβάλλει το τελευταίο
υπόμνημα σχετικά με την πρόοδο αυτής προς την τριμελή συμβουλευτική επιτροπή, καθώς και αίτημα δημό-
σιας υποστήριξης αυτής. Η Επιτροπή καταθέτει θετική
ή αρνητική εισήγηση εντός δεκαπέντε (15) ημερών. Σε
περίπτωση θετικής κρίσης, η Επιτροπή εισηγείται θετικά
στη Συνέλευση της Σχολής για να ορίσει την επταμελή
εξεταστική επιτροπή για την κρίση και την αξιολόγηση
της διδακτορικής διατριβής. Σε περίπτωση αρνητικής
κρίσης ή εάν δεν κατατεθεί η εισήγηση εντός της παραπάνω προθεσμίας, η διαδικασία δύναται να συνεχιστεί
κατόπιν αίτησης του υποψηφίου προς τη Συνέλευση της
Σχολής.
9.2 Μέλη της επταμελούς εξεταστικής επιτροπής ορίζονται υποχρεωτικά τα μέλη της τριμελούς συμβουλευ-
τικής επιτροπής και τέσσερα (4) ακόμη μέλη, τα οποία
ανήκουν στις κατηγορίες προσωπικού που δύνανται να
συμμετέχουν στη Συμβουλευτική Επιτροπή. Κατ’ ελάχιστον τέσσερα (4) από τα επτά (7) μέλη της εξεταστικής
επιτροπής είναι μέλη Διδακτικού Ερευνητικού Προσωπικού που ανήκουν στο Πολυτεχνείο Κρήτης.
9.3 Η διδακτορική διατριβή υποστηρίζεται δημόσια
από τον υποψήφιο διδάκτορα ενώπιον της επταμελούς
εξεταστικής επιτροπής, η οποία υποβάλλει ερωτήσεις
προς τον υποψήφιο. Η συνεδρίαση για τη δημόσια υποστήριξη της διατριβής δύναται να πραγματοποιηθεί και
με τη χρήση μέσων τηλεδιάσκεψης, εφόσον δεν είναι
δυνατή η φυσική παρουσία όλων των μελών της εξεταστικής επιτροπής. Η πρόσκληση κοινοποιείται έγκαιρα
στην πανεπιστημιακή κοινότητα και η παρακολούθησή
της είναι ελεύθερη στο κοινό.
9.4 Μετά από την ολοκλήρωση της υποστήριξης της
διατριβής, η επταμελής εξεταστική επιτροπή συνεδριάζει χωρίς την παρουσία τρίτων, και αξιολογεί τη διδακτο-
ρική διατριβή ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη.
Για την έγκριση της διατριβής απαιτείται η σύμφωνη γνώμη και η θετική αξιολόγηση της διδακτορικής διατριβής
από πέντε (5), τουλάχιστον, μέλη. Σε περίπτωση σημαντικών αλλαγών η διδακτορική διατριβή επανυποβάλλεται
σε χρόνο που ορίζει η Επταμελής Εξεταστική Επιτροπή,
που όμως δεν δύναται να ξεπεράσει τους έξι (6) μήνες,
εκτός αν προβλέπεται μικρότερο διάστημα των έξι (6)
μηνών από τον Κανονισμό του οικείου Προγράμματος
Διδακτορικών Σπουδών. Η Επιτροπή δύναται να απορρίψει τη διατριβή εφόσον δεν πληρούνται τα παραπάνω
κριτήρια.
Άρθρο 10
Αναγόρευση-Καθομολόγηση διδακτόρων
Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
10.1 Αίτηση υποψηφίου για αναγόρευση - καθομολόγηση.
10.2 Κατάθεση διατριβής στη Γραμματεία της Σχολής
σε ψηφιακή μορφή και στο αποθετήριο της βιβλιοθήκης
του ΠΚ.
10.3 Βεβαίωση κατάθεσης διατριβής στο Εθνικό Κέντρο Τεκμηρίωσης.
10.4 Υπεύθυνη Δήλωση του υποψηφίου για αναγόρευση ότι δεν έχει οικονομικές ή άλλες εκκρεμότητες με τις
υπηρεσίες του Ιδρύματος.
10.5 Η διαδικασία αναγόρευσης του Υ.Δ. γίνεται στο
πλαίσιο της Συνέλευσης της Σχολής. Στη συνεδρίαση
της Συνέλευσης της Σχολής ανακοινώνεται το πρακτικό
της εξεταστικής επιτροπής που πιστοποιεί την επιτυχή
ολοκλήρωση της διαδικασίας προφορικής παρουσίασης
και αξιολόγηση της Διδακτορικής Διατριβής και ακολουθεί εντός εύλογου διαστήματος η καθομολόγηση του
υποψηφίου και η απονομή του τίτλου του διδάκτορα.
10.6 Το κείμενο της καθομολόγησης διδάκτορος έχει
ως εξής:
“Επειδή η εξαίρετη Σχολή __________________ του
Πολυτεχνείου Κρήτης με συμπεριέλαβε στους διδάκτορές της, υπόσχομαι ότι: Θα ασκήσω την επιστήμη με
χρηστότητα και ήθος σε όλη μου τη ζωή όχι μόνο κατ’
επίφαση αλλά θα επιδιώξω τη διαρκή βελτίωση στη ζωή
μου. Θα ενισχύσω το πνεύμα μου με όλη μου τη δύναμη
με οδηγό την επιστήμη. Θα αγωνίζομαι για το καλό με
δικαιοσύνη, χωρίς βία και απάτη.
Ευόρκως λοιπόν τηρώ απαρασάλευτα αυτές τις υποσχέσεις. Εύχομαι ο Θεός να είναι αρωγός μου στη ζωή.”
Άρθρο 11
Βιομηχανικά διδακτορικά
11.1 Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών σύμφωνα
με τη νομοθεσία και τον παρόντα Κανονισμό δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
11.2 Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
11.3 Με Πρωτόκολλο Συνεργασίας μεταξύ του ΠΚ, της
συνεργαζόμενης επιχείρησης ή βιομηχανίας και του υποψήφιου διδάκτορα, το οποίο εγκρίνεται από τη Σύγκλητο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1444/27.03.2025
του ΠΚ, κατόπιν εισήγησης της Συνέλευσης της Σχολής,
καθορίζονται οι ειδικότεροι όροι συνεργασίας για την
εκπόνηση διδακτορικής διατριβής στην επιχείρηση ή
τη βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του
ΠΚ, αν η έρευνα διεξάγεται εντός του, τις υποχρεώσεις
και τα δικαιώματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων
πνευματικής ιδιοκτησίας και βιομηχανικής ιδιοκτησίας,
σύμφωνα με τις διατάξεις του Κανονισμού ή Οδηγού
Μεταφοράς Τεχνολογίας, επί του έργου που διεξάγεται
κατά τη διάρκεια εκπόνησης της διδακτορικής διατριβής.
11.4 Κατά τη διάρκεια εκπόνησης της διδακτορικής
διατριβής ο υποψήφιος διδάκτορας δύναται να διεξάγει, εν όλω ή εν μέρει, την ερευνητική του δραστηρι-
ότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον επιβλέποντα και
εφαρμόζονται οι διατάξεις του Εσωτερικού Κανονισμού
Λειτουργίας του ΠΚ και του Κανονισμού του οικείου Προγράμματος Διδακτορικών Σπουδών.
11.5 Οι υποψήφιοι διδάκτορες του παρόντος έχουν
όλα τα δικαιώματα και τις υποχρεώσεις, συμπεριλαμβανομένης της υποβολής προόδων, που προβλέπονται
από τον Εσωτερικό Κανονισμό Λειτουργίας του ΠΚ και
τον Κανονισμό του οικείου Προγράμματος Διδακτορικών
Σπουδών.
11.6 Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν όλω ή εν μέρει, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ε.Λ.Κ.Ε. του ΠΚ. Ο Επιστημονικός Υπεύθυνος του έργου/προγράμματος καθορί-
ζεται με το Πρωτόκολλο Συνεργασίας μεταξύ του ΠΚ,
της συνεργαζόμενης επιχείρησης ή βιομηχανίας και του
υποψήφιου διδάκτορα.
11.7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται με βάση τα οριζόμενα στο άρθρο 69
του ν. 4957/2022. Η υποχρέωση καταβολής ασφαλιστικών εισφορών βαρύνει τη συνεργαζόμενη επιχείρηση ή
βιομηχανία, εκτός εάν η εκπόνηση διδακτορικής διατριβής χρηματοδοτείται μέσω της επιχείρησης ή της βιο-
μηχανίας για την εκτέλεση έργου/προγράμματος μέσω
του Ε.Λ.Κ.Ε., οπότε οι ασφαλιστικές εισφορές δύνανται
να βαρύνουν τον προϋπολογισμό του χρηματοδοτούμενου έργου/προγράμματος του Ε.Λ.Κ.Ε. Υπόχρεος για
την τήρηση των ασφαλιστικών υποχρεώσεων και την
καταβολή εισφορών παραμένει η συνεργαζόμενη επιχείρηση ή βιομηχανία.
11.8 Η εκπόνηση βιομηχανικού διδακτορικού σύμφωνα με το παρόν άρθρο δύναται να χρηματοδοτείται
από πόρους του Ταμείου Ανάκαμψης και Ανθεκτικότητας. Ζητήματα σχετικά με την εκπόνηση βιομηχανικών
διδακτορικών που χρηματοδοτούνται από πόρους του
Ταμείου Ανάκαμψης και Ανθεκτικότητας καθορίζονται με
την υπ’ αρ. 1569/21.3.2023 (Β’ 1827) κοινή υπουργική απόφαση. Ειδικότερα, ρυθμίζονται θέματα σχετικά με τους
κανόνες επιλεξιμότητας του προγράμματος εκπόνησης βιομηχανικών διδακτορικών με σκοπό αφενός τη βέλτιστη
διαδικασία αξιολόγησης, ελέγχου και παρακολούθησης
των έργων και αφετέρου την απορρόφηση των πόρων
από το Ταμείο Ανάκαμψης και Ανθεκτικότητας.
11.9 Η εκπόνηση βιομηχανικού διδακτορικού σύμφωνα
με το παρόν άρθρο δύναται να χρηματοδοτείται, εν μέρει
ή εν όλω, από επιχειρήσεις ή βιομηχανίες, που εδρεύουν
ή λειτουργούν παράρτημα στην ημεδαπή. Η οικονομική
διαχείριση της χρηματοδότησης πραγματοποιείται μέσω
του ΕΛΚΕ του ΠΚ. Ο Επιστημονικός Υπεύθυνος του έργου/
προγράμματος καθορίζεται με το Πρωτόκολλο Συνεργασίας της παρ. 3 του παρόντος άρθρου.
Άρθρο 12
Δικαιώματα πνευματικής ιδιοκτησίας
12.1 Ο συγγραφέας της διδακτορικής διατριβής είναι
ο δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του, σύμφωνα με τον ν. 2121/1993.
12.2 Τα δικαιώματα βιομηχανικής ιδιοκτησίας (π.χ. ευρεσιτεχνίες), που ενδεχομένως προκύψουν από τα αποτελέ-
σματα της έρευνας της διδακτορικής διατριβής και μόνο,
ανήκουν στον διδάκτορα, στον Επιβλέποντα Καθηγητή
και στο ΠΚ, κατά τα νόμιμα ποσοστά. Μπορεί δε, να ανήκουν και σε μέλη της ερευνητικής ομάδας τα οποία έχουν
συμβάλει σημαντικά στη δημιουργία και την αξιοποίηση
των παραπάνω ερευνητικών αποτελεσμάτων.
12.3 Για τα θέματα αυτά μπορεί να υπογραφεί σύμβαση
μεταξύ των μερών σε οποιοδήποτε στάδιο της έρευνας.
Άρθρο 13
Διαγραφή υποψηφίων διδακτόρων
Η Συνέλευση της Σχολής αποφασίζει, έπειτα από εισήγηση της τριμελούς συμβουλευτικής επιτροπής, τη
διαγραφή υποψηφίου διδάκτορα:
α) Εφόσον δεν ανανεώσει την ετήσια εγγραφή του,
β) εφόσον υπερβεί τη μέγιστη χρονική διάρκεια εκπόνησης διδακτορικής διατριβής, σύμφωνα με την ισχύ-
ουσα νομοθεσία,
γ) κατόπιν αιτήσεως του υποψηφίου διδάκτορα,
δ) εφόσον δεν υποβάλλει ετήσια αναλυτικά υπομνήματα σχετικά με την πρόοδο της διατριβής του,
ε) εάν έχει παραβιάσει τις κείμενες διατάξεις προβαίνοντας σε πειθαρχικά παραπτώματα.
στ) εφόσον δεν ανταποκρίνεται στις υποχρεώσεις
έναντι της Σχολής (πχ. επικουρικό έργο που έχει του/
της ανατεθεί).
Άρθρο 14
Αξιολόγηση διδακτορικών σπουδών
Οι Διδακτορικές σπουδές που προσφέρονται από τις
Σχολές του Πολυτεχνείου Κρήτης υπόκεινται σε εξωτερική αξιολόγηση σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 17 Μαρτίου 2025
Ο Πρύτανης
ΜΙΧΑΗΛ ΖΕΡΒΑΚΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201444.pdf | Tokens: 97140]